ກົດໝາຍວ່າດ້ວຍກະສິກໍາ 10-10-1998
Jump to navigation Jump to search
.ກະສິກໍາ 10-10-1998 ..ພາກທີ1ບົດບັນຍັດທົ່ວໄປ ...ມາດຕາໜຶ່ງ:ໜ້າທີ່ຂອງກົົດໝາຍ ມາດຕາໜຶ່ງ:ໜ້າທີ່ຂອງກົົດໝາຍ ກົດໝາຍວ່າດ້ວຍກະສິກໍາມີໜ້າທີ່ກໍານົດຫຼັກການ,ລະບຽບ ການ,ມາດຕະການຕ່າງໆກ່ຽວກັບການຈັດຕັ້ງແລະການເຄື່ອນ ໄຫວການຜະລິດກະສິກໍາຊຶ່ງເປັນພື້ນຖານເສດຖະກິດຂອງປະເທດ ຊາດລວມທັງການຄຸ້ມຄອງ,ການປົກປັກຮັກສາກິດຈະການແລະ ຜະລິດຕະຜົນກະສິກໍາແນ່ໃສ່ຊຸກຍູ້,ສົ່ງເສີມແລະຂະຫຍາຍການຜະ ລິດກະສິກໍາເພື່ອຮັບປະກັນການສະໜອງສະບຽງອາຫານແລະ ການຜະລິດເປັນສິນຄ້າ,ສ້າງເງື່ອນໄຂໃຫ້ແກ່ການກໍ່ສ້າງແລະຂະ ຫຍາຍອຸດສາຫະກໍາປູງແຕ່ງກະສິກໍາ,ເຮັດໃຫ້ເສດຖະກິດແຫ່ງ ຊາດມີການຂະຫຍາຍຕົວ,ປະຊາຊົນຮັ່ງມີ,ປະເທດຊາດເຂັ້ນແຂງ ທັງຮັບປະກັນບໍ່ໃຫ້ກໍ່ຄວາມເສຍຫາຍແລະເປັນອັນຕະລາຍຕໍ່ສິ່ງ ແວດລ້ອມ. ...ມາດຕາສອງ:ກະສິກໍາ ມາດຕາສອງ:ກະສິກໍາ ກະສິກໍາແມ່ນການປູກຝັງ,ການລ້ຽງສັດແລະການປະມົງ ເພື່ອຕອບສະໜອງທາງດ້ານທັນຍາຫານແລະອາຫານໃຫ້ແກ່ສັງ ຄົມ,ເປັນວັດຖຸດິບປ້ອນໂຮງງານອຸດສາຫະກໍາປຸງແຕ່ງລວມທັງ ເປັນສິນຄ້າຮັບໃຊ້ພາຍໃນແລະສົ່ງອອກຕ່າງປະເທດ. ...ມາດຕາສາມ:ການສົ່ງເສີມການຜະລິດກະສິກໍາ ມາດຕາສາມ:ການສົ່ງເສີມການຜະລິດກະສິກໍາ ລັກຊຸກຍູ້,ສົ່ງເສີມປະຊາຊົນບັນດາເຜົ່າແລະທຸກພາກ ສ່ວນເສດຖະກິດທັງພາຍໃນແລະຕ່າງປະເທດໃຫ້ລົງທຶນໃສ່ການ ຜະລິດກະສິກໍາຢ່າງງກວ້າງຂວາງແລະທັນສະໄໝເທື່ອລະກ້າວ ເພື່ອເປັນສະບຽງອາຫານ,ເປັນສິນຄ້າ,ເປັນວັດຖຸດິບສະໜອງໃຫ ້ໂຮງງານອະດສາຫະກໍາປຸງແຕ່ງພາຍໃນປະເທດແລະເພື່ອສົ່ງ ອອກ. ...ມາດຕາສີ່:ການປົກປ້ອງສິດຜົນປະໂຫຍດຂອງຜູ້ດໍາເນີນກິດຈະການກະສິກໍາ ມາດຕາສີ່:ການປົກປ້ອງສິດຜົນປະໂຫຍດຂອງຜູ້ດໍາເນີນກິດຈະ ການກະສິກໍາ ລັດປົກປ້ອງສິດຜົນປະໂຫຍດຂອງຜູ້ດໍາເນີນກິດຈະການ ກະສິກໍາດ້ວຍການວາງລະບຽບກົດໝາຍ,ຂໍ້ກໍານົດແລະລະບຽບ ການພ້ອມທັງນະໂຍບາຍຕ່າງໆເຊັ່ນ:ນະໂຍບາຍສິນເຊື່ອ,ນະໂຍ ບາຍຍົກເວັ້ນພາສີຫຼືຫຼຸດຜ່ອນພາສີ,ອາກອນ,ຈໍາກັດການນໍາເຂົ້າ ສິນຄ້າກະສິກໍາປະເພດຕ່າງໆທີ່ບໍ່ຈໍາເປັນເພື່ອສົ່ງເສີມການຜະ ລິດກະສິກໍາແລະຊຸກຍູ້ຕະຫຼາດຈໍາໜ່າຍພາຍໃນແລະຕ່າງປະ ເທດ. ...ມາດຕາຫ້າ:ການປົກປັກຮັກສາທີ່ດິນກະສິກໍາ ມາດຕາຫ້າ:ການປົກປັກຮັກສາທີ່ດິນກະສິກໍາ ບຸກຄົນແລະການຈັດຕັ້ງທີ່ໄດ້ຮັບອະນຸຍາດໃຫ້ດໍາເນີນ ກິດຈະການກະສິກໍາບໍ່ມີສິດຖົມດິນກະສິກໍາແລະຂຸດເອົາດິນກະ ສິກໍາດ້ວຍຮູບການແລະວິທີການໃດກໍ່ຕາມທີ່ຈະເຮັດໃຫ້ທີ່ດິນກະ ສິກໍາດັ່ງກ່າວປ່ຽນແຫງຈາກສະພາບເດີມໂດຍບໍ່ໄດ້ຮັບອະນ ຸຍາດຈາກຂະແໜງກະສິກໍາແລະປ່າໄມ້. ການປົກປັກຮັກສາທີ່ດິນກະສິກໍາຕ້ອງໃຫ້ຖືກຕ້ອງຕາມ ທີ່ໄດ້ກໍານົດໄວ້ໃນມາດຕາຫົກຂອງກົດໝາຍວ່າດ້ວຍທີ່ດິນ. ...ມາດຕາຫົກ:ການປົກປັກຮັກສາສິ່ງແວດລ້ອມ ມາດຕາຫົກ:ການປົກປັກຮັກສາສິ່ງແວດລ້ອມ ບຸກຄົນຫຼືການຈັດຕັ້ງທີ່ທໍາການຜະລິດກະສິກໍາລ້ວນແຕ່ ມີພັນທະປົກປັກຮັກສາສິ່ງແວດລ້ອມ,ຜູ້ຜະລິດກະສິກໍາຕ້ອງມີວິ ທີການແລະມາດຕະການອັນເໝາະສົມເພື່ອປົກປັກຮັກສາດິນ, ນໍ້າ,ປ່າໄມ້,ອາກາດແລະອື່ນໆ. ...ມາດຕາເຈັດ:ການຮ່ວມມືສາກົນທາງດ້ານກະສິກໍາ ມາດຕາເຈັດ:ການຮ່ວມມືສາກົນທາງດ້ານກະສິກໍາ ລັດສົ່ງເສີມການຮ່ວມມືກັບສາກົນທາງດ້ານກະສິກໍາເພື່ອ ສ້າງເງື່ອນໄຂໃຫ້ກິດຈະການກະສິກໍາມີການຂະຫຍາຍຕົວແລະທັນ ສະໄໝເທື່ອລະກ້າວ. ..ພາກທີ2ກິດຈະການກະສິກໍາ ...ມາດຕາແປດ:ກິດຈະການກະສິກໍາ ມາດຕາແປດ:ກິດຈະການກະສິກໍາ ກິດຈະການກະສິກໍາແມ່ນວຽກງານກ໋ຽວກັບການປູກຝັງ, ການລ້ຽງສັດແລະການປະມົງ. ...ມາດຕາເກົ້າ:ປະເພດກິດຈະການກະສິກໍາ ມາດຕາເກົ້າ:ປະເພດກິດຈະການກະສິກໍາ ກິດຈະການກະສິກໍາຢູ່ສາທາລະນະລັດປະຊາທິປະໄຕປະ ຊາຊົນລາວໄດ້ແບ່ງອອກເປັນປະເພດຕ່າງໆເຊັ່ນ:ກິດຈະການ ກ່ຽວກັບທີ່ດິນກະສິກໍາ,ຊົນລະປະທານ,ແນວພັນພືດແລະແນວພັນ ສັດ,ຝຸ່ນແລະອາຫານສັດ,ຢາປາບສັດຕູພືດແລະຢ່າປົວສັດ,ເຄື່ອງ ມືແລະພາຫະນະກົນຈັກການກະເສດ,ສາເກັບມ້ຽນ,ການປຸ່ງແຕ່ງ ຜົນຜະລິດກະສິກໍາ,ຕະຫຼາດກະສິກໍາ,ການພົວພັນຮ່ວມມືກັບຕ່າງ ປະເທດທາງດ້ານກະສິກໍາ. ...ມາດຕາສິບ:ສິດແລະພັນທະຂອງຜູ້ດໍາເນີນກິດຈະການກະສິກໍາ ມາດຕາສິບ:ສິດແລະພັນທະຂອງຜູ້ດໍາເນີນກິດຈະການກະສິກໍາ ຜູ້ດໍາເນີນກິດຈະການກະສິກໍາມີສິດດັ່ງຕໍ່ໄປນີ້: -ໄດ້ຮັບການປົກປ້ອງຕາມກົດໝາຍ. -ເປັນເຈົ້າກໍາມະສິດຕໍ່ຊັບສິນແລະຜົນທີ່ໄດ້ຮັບຈາກການ ດໍາເນີນກິດຈະການກະສິກໍາ. -ໄດ້ຮັບການຊ່ວຍເຫຼືອແລະແນະນໍາທາງດ້ານວິຊາການ ແລະເຕັກໂນໂລຊີຈາກຂະແໜງກະສິກໍາແລະປ່າໄມ້. -ໂອນແລະສືບທອດກິດຈະການກະສິກໍາ. ຜູ້ດໍາເນີນກິດຈະການກະສິກໍາມີພັນທະດັ່ງຕໍ່ໄປນີ້: -ນໍາໃຊ້ທີ່ດິນກະສິກໍາໃຫ້ຖືກຕ້ອງຕາມເປົ້າໝາຍແລະ ຕາມລະບຽບກົດໝາຍ. -ບໍ່ສ້າງຄວາມເສຍຫາຍແກ່ການຜະລິດຂອງຜູ້ອື່ນຫຼືແກ່ ສິ່ງແວດລ້ອມສັງຄົມແລະທໍາມະຊາດ. -ລາຍງານການແຜ່ລະບາດພະຍຸສັດ. -ປະຕິບັດສະພາວະຄວາມເປັນຈິງທີ່ຕ້ອງຍອມຮັບ. -ປະຕິບັດມາດຕະການຄວາມປອດໄພທາງດ້ານວິຊາການ. -ປະຕິບັດພັນທະພາສີອາກອນແລະພັນທະອື່ນໆກ່ຽວກັບ ກິດຈະການກະສິກໍາ. -ລາຍງານຜົນການດໍາເນີນກິດຈະການກະສິກໍາຕາມສັນຍາ. -ໃຫ້ຄວາມຮ່ວມມືແກ່ເຈົ້າໜ້າທີ່ຄຸ້ມຄອງແລະກວດກາ ກິດຈະການກະສິກໍາ. ...ໝວດທີ1ທີ່ດິນກະສິກໍາ ....ມາດຕາສິບເອັດ:ການນໍາໃຊ້ທີ່ດິນກະສິກໍາ ມາດຕາສິບເອັດ:ການນໍາໃຊ້ທີ່ດິນກະສິກໍາ ລັດຈັດສັນແລະສົ່ງເສີມໃຫ້ນໍາໃຊ້ດິນກະສິກໍາເຂົາໃນ ການຜະລິດຢ່າງຖືກຕ້ອງຕາມເປົ້າໝາຍ,ຕາມທ່າແຮງຂອງ ແຕ່ລະເຂດເພື່ອໃຫ້ແຕ່ລະຄອບຄົວມີທີ່ດິນທໍາການຜະລິດຕາມ ຄວາມສາມາດ້ານແຮງງານແລະທຶນຮອນຂອງຕົນດ້ວຍຮູບ ການມອບສິດນໍາໃຊ້ຫຼືໃຫ້ເຊົ່າຕາມລະບຽບກົດໝາຍໂດຍຖືເອົາ ການຍົກສະມັດຖະພາບຂອງດິນເປັນຕົ້ນຕໍແລະຫັນໄປສູ້ການ ເຮັດກະເສດສຸມເທື່ອລະກ້າວ. ລັດເອົາໃຈໃສ່ຈັດສັນທີ່ດິນໃຫ້ປະຊາຊົນບັນດາເຜົ່າເພື່ອ ທໍາການຜະລິດແບບຄົງທີ່ແນໃສ່ຫຼຸດຜ່ອນການຖາງປ່າເຮັດໄຮ່ ເທື່ອລະກ້າວແລະກ້າວໄປເຖິງການຢຸດຕິການຖາງປ່າເຮັດໄຮ່ ຢາງສິ້ນເຊີງ. ....ມາດຕາສິບສອງ:ປະເພດທີ່ດິນກະສິກໍາ ມາດຕາສິບສອງ:ປະເພດທີ່ດິນກະສິກໍາ ທີ່ດິນກະສິກໍາແບ່ງອອກເປັນສອງປະເພດ: -ທີ່ດິນປູກຝັງ. -ທີ່ດິນລ້ຽງສັດ. ທີ່ດິນປູກຝັງແມ່ນທີ່ດິນນໍາໃຊ້ເຂົ້າໃນການປູກຝັງຊຶ່ງລວມມີ: -ທີ່ດິນທີ່ມີຄວາມຮາບພຽງ. -ທີ່ດິນເນີນຫຼືທີ່ດິນໂນນ. ທີ່ດິນລ້ຽງສັດແມ່ນປະເພດທີ່ດິນປອກໂລ້ນຫຼືປ່າຫຍ້າປະ ເພດຕ່າງໆຊຶ່ງສາມາດຫັນມາປູກພືດແລະປູກຫຍ້າສໍາລັບລ້ຽງສັດ ຫຼືດິນທີ່ສາມາດເຮັດໜອງເພື່ອລ້ຽງສັດນໍ້າ. ....ມາດຕາສິບສາມ:ການຫັນປ່ຽນທີ່ດິນກະສິກໍາ. ມາດຕາສິບສາມ:ການຫັນປ່ຽນທີ່ດິນກະສິກໍາ. ການຫັນປ່ຽນທີ່ດິນກະສິກໍາປະເພດໜຶ່ງໄປສູ້ທີ່ດິນກະສິກໍາ ອີກປະເພດໜຶ່ງຈະຕ້ອງໄດ້ຮັບອະນຸຍາດຈາກຂະແໜງການກະສິ ກໍາແລະປ່າໄມ້ຕາມຂະໜາດເນື້ອທີ່ດິນທີ່ຈະຫັນ. ....ມາດຕາສິບສີ່:ການປັບປຸງທີ່ດິນກະສິກໍາ ມາດຕາສິບສີ່:ການປັບປຸງທີ່ດິນກະສິກໍາ ບຸກຄົນແລະການຈັດຕັ້ງທີ່ໄດ້ທໍາການຜະລິດກະສິກໍາຕ້ອງ ເອົາໃຈໃສ່ປັບປຸງດິນໃຫ້ມີຄວາມອຸດົມສົມບູນ,ສາມາດນໍາໃຊ້ໄດ້ ຢ່າງຍາວນານແລະມີປະສິດທິຜົນໃນການປູກຝັງແລະລ້ຽງສັດ ດ້ວຍການນໍາໃຊ້ຝຸ່ນຕ່າງໆເຊັ່ນ:ຝຸ່ນຄອກ,ຝຸ່ນບົ່ມ,ຝຸ່ນຂຽວ,ຂີ້ ເຈຍ,ປູນ,ຖ່ານຕົມ,ຫີນກາວ. ....ມາດຕາສິບຫ້າ:ເງື່ອນໄຂການນໍາໃຊ້ທີ່ດິນກະສິກໍາ ມາດຕາສິບຫ້າ:ເງື່ອນໄຂການນໍາໃຊ້ທີ່ດິນກະສິກໍາ ບຸກຄົນແລະການຈັດຕັ້ງທີ່ມີຈຸດປະສົງຢາກນໍາໃຊ້ທີ່ດິນເພື່ອ ທໍາການຜະລິດກະສິກໍານັ້ນຕ້ອງໄດ້ຮັບອະນຸຍາດຈາກລັດເສຍກ່ອນ ຕາມທີ່ໄດ້ກໍານົດໄວ້ໃນວັກທີສອງ,ມາດຕາເຈັດຂອງກົດໝາຍວ່າ ດ້ວຍທີ່ດິນ. ບຸກຄົນແລະການຈັດຕັ້ງທີ່ໄດ້ຮັບອະນຸຍາດໃຫ້ນໍາໃຊ້ທີ່ດິນ ກະສິກໍາຕາມທີ່ໄດ້ກໍານົດໄວ້ໃນວັກທີໜຶ່ງເທິງນີ້ຕ້ອງນໍາໃຊ້ເຂົ້າ ໃນການຜະລິດກະສິກໍາຢ່າງຖືກຕ້ອງຕາມລະບຽບກົດໝາຍ. ຖ້າວ່າຜູ້ທີ່ໄດ້ຮັບອະນຸຍາດໃຫ້ນໍາໃຊ້ທີ່ດິນກະສິກໍາຫາກບໍ່ ປະຕິບັດຕາມເງື່ອນໄຂທີ່ໄດ້ກ່າວມາເທິງນີ້ພາຍໃນກໍານົດສາມປີ ແລ້ວກໍ່ຈະໝົດສິດໃນການນໍາໃຊ້ທີ່ດິນດັ່ງກ່າວຕາມທີ່ໄດ້ກໍານົດ ໄວ້ໃນມາດຕາສິບແປດຂອງກົດໝາຍວ່າດ້ວຍທີ່ດິນ. ...ໝວດທີ2ຊົນລະປະທານ ....ມາດຕາສິບຫົກ:ຊົນລະປະທານ ມາດຕາສິບຫົກ:ຊົນລະປະທານ ຊົນລະປະທານແມ່ນການສະໜອງນໍ້າໃຫ້ແກ່ການຜະລິດ ກະສິກໍາດ້ວຍວິທີການຕ່າງໆເຊັ່ນ:ການສ້າງອ່າງເກັບນໍ້າ,ການ ເຮັດຝາຍນໍ້າລົ້ນ,ການເຮັດປະຕູນໍ້າແລະການສ້າງຄອງເໝືອງ. ....ມາດຕາສິບເຈັດ:ການນໍາໃຊ້ຊົນລະປະທານ ມາດຕາສິບເຈັດ:ການນໍາໃຊ້ຊົນລະປະທານ ຍ້ອນການຜະລິດກະສິກໍາຂອງປະເທດເຮົາຍັງຂຶ້ນກັບທໍາ ມະຊາດແລະຍັງມີໄພແຫ້ງແລ້ງແລະໄພນໍ້າຖ້ວມຂົ່ມຂູ່ເພື່ອເຮັດ ໃຫ້ການຜະລິດມີປະສິດທິຜົນແລະກ້າວຂຶ້ນສູ້ການຜະລິດເປັນສິນ ຄ້ານັ້ນມີຄວາມຈໍາເປັນຕ້ອງໄດ້ກໍ່ສ້າງຊົນລະປະທານເພື່ອຮັບ ໃຊ້ການຜະລິດກະສິກໍາ. ການນໍາໃຊ້ຊົນລະປະທານເຂົ້າໃນການຜະລິດກະສິກໍາ ຕ້ອງໃຫ້ຖືກຕາມກົດໝາຍວ່າດ້ວຍນໍ້າແລະຊັບພະຍາກອນແຫຼ່ງ ນໍ້າ. ....ມາດຕາສິບແປດ:ການກໍ່ສ້າງແລະການຄຸ້ມຄອງຊົນລະປະທານ. ມາດຕາສິບແປດ:ການກໍ່ສ້າງແລະການຄຸ້ມຄອງຊົນລະປະທານ. ກິດຈະການຊົນລະປະທານປະກອບດ້ວຍສາມຂະໜາດ: -ຊົນລະປະທານຂະໜາດນ້ອຍ. -ຊົນລະປະທານຂະໜາດກາງ. -ຊົນລະປະທານຂະໜາດໃຫຍ່. ຊົນລະປະທານຂະໜາດນ້ອຍແມ່ນຊົນລະປະທານທີ່ ກວມເອົາເນື້ອທີ່ການຜະລິດຕໍ່າກວ່າໜຶ່ງຮ້ອຍເຮັກຕາ. ຊົນລະປະທານຂະໜາດກາງແມ່ນຊົນລະປະທານທີ່ກວມ ເອົາເນື້ອທີ່ການຜະລິດຕັ້ງແຕ່ໜຶ່ງຮ້ອຍຫາຫ້າຮ້ອຍເຮັກຕາ. ຊົນລະປະທານຂະໜາດໃຫຍ່ແມ່ນຊົນລະປະທານຊຶ່ງ ກວມເນື້ອທີ່ການຜະລິດສູງກວ່າຫ້າຮ້ອຍເຮັກຕາຂຶ້ນໄປ. ຊົນລະປະທານຂະໜາດນ້ອຍແມ່ນຄອບຄົວ,ກຸ່ມຫຼືສະມາ ຄົມຜູ້ນໍາໃຊ້ນໍ້າເປັນຜູ້ລົງທຶນກໍ່ສ້າງ,ຄຸ້ມຄອງແລະນໍາໃຊ້.ໃນກໍ ລະນີທີ່ຈໍາເປັນລັດກໍ່ຈະຊຸກຍູ້,ປະກອບສ່ວນໃນການກໍ່ສ້າງຊົນລະ ປະທານຂະໜາດນ້ອຍ. ຊົນລະປະທານຂະໜາດກາງແມ່ນລວມໝູ່ຫຼືສະມາຄົມຜູ້ ນໍາໃຊ້ນໍ້າເປັນຜູ້ລົງທຶນກໍ່ສ້າງ,ຄຸ້ມຄອງແລະນໍາໃຊ້ເອງ.ສໍາ ລັບຊົນລະປະທານຂະໜາດກາງທີ່ມີເຕັກນິກສັບສົນແລະຮຽກ ຮ້ອງທຶນຮອນສູງນັ້ນແມ່ນລັດກັບປະຊາຊົນຮ່ວມທຶນກັນກໍ່ສ້າງ ແລ້ວມອບກໍາມະສິດໃຫ້ປະຊາຊົນຄຸ້ມຄອງແລະນໍາໃຊ້ເອງ. ຊົນລະປະທານຂະໜາດໃຫຍ່ແມ່ນລັດກັບປະຊາຊົນຮ່ວມ ທຶນກັນກໍ່ສ້າງ.ໃນກໍລະນີທີ່ການຄຸ້ມຄອງຊົນລະປະທານດັ່ງກ່າວ ຫາກບໍ່ມີເຕັກນິກສັບສົນນັ້ນແມ່ນມອບກໍາມະສິດໃຫ້ປະຊາຊົນ ຄູ້ມຄອງ.ຖ້າວ່າການຄຸ້ມຄອງຊົນລະປະທານດັ່ງກ່າວຫາກມີ ເຕັກນິກສັບສົນລັດຈະເຂົ້າຮ່ວມໃນການຄຸ້ມຄອງຊົນລະປະທານ ດັ່ງກ່າວ. ....ມາດຕາສິບເກົ້າ:ອ່າງເກັບນໍ້າ ມາດຕາສິບເກົ້າ:ອ່າງເກັບນໍ້າ ອ່າງເກັບນໍ້າແມ່ນລະບົບເກັບກັກນໍ້າດ້ວຍການຂຸດສະ, ການຕັນນໍ້າຫ້ວຍ,ນໍ້າເຊເພື່ອໃຫ້ມີນໍ້າພຽງພໍແລະແຮໄວ້ແນ່ໃສ່ ຮັບປະກັນການຜະລິດກະສິກໍາ,ການໃຊ້ສອຍໃນຄອບຄົວ,ການ ຄົງຕົວຂອງສິ່ງແວດລ້ອມທໍາມະຊາດແລະສັງຄົມ. ....ມາດຕາຊາວ:ຝາຍນໍ້າລົ້ນ ມາດຕາຊາວ:ຝາຍນໍ້າລົ້ນ ຝາຍນໍ້າລົ້ນແມ່ນການຕັນສາຍນໍ້າເຊັ່ນ:ນໍ້າຫ້ວຍ,ນໍ້າ ເຊເພື່ອຍົກລະດັບນ້ໍາໃຫ້ສູງຂຶ້ນແລ້ວນໍາເອົານໍ້າເຂົ້າສູ່ເນື້ອທີ່ ການຜະລິດກະສິກໍາ. ....ມາດຕາຊາວເອັດ:ການສູບນໍ້າ ມາດຕາຊາວເອັດ:ການສູບນໍ້າ ການສູບນໍ້າແມ່ນການເອົານໍ້າຈາກໜ້າດິນຫຼືໃຕ້ດິນເພື່ອ ມາຮັບໃຊ້ການຜະລິດກະສິກໍາດ້ວຍອຸປະກອນປະຖົມປະຖານຫຼືອຸ ປະກອນທັນສະໄໝເຊັ່ນ:ຈັກສູບນໍ້າ,ກົງພັດ. ....ມາດຕາຊາວສອງ:ສະພາວະຄວາມເປັນຈິງທີ່ຕ້ອງຍອມຮັບຕາມທໍາມະຊາດ ມາດຕາຊາວສອງ:ສະພາວະຄວາມເປັນຈິງທີ່ຕ້ອງຍອມຮັບຕາມ ທໍາມະຊາດ ຜູ້ຄອບຄອງທີ່ດິນຕອນລຸ່ມຕ້ອງຍອມຮັບການໄຫຼເປັນປົກ ກະຕິຂອງນໍ້າຕາມທໍາມະຊາດຈາກທີ່ດິນຕອນເທິງລົງສູ່ຫຼືຜ່ານທີ່ ດິນຂອງຕົນ. ໃນກໍລະນີທີ່ຜູ້ຄອບຄອງທີ່ດິນຕອນລຸ່ມຫາກໄດ້ກັກຕັນນໍ້າ ຊຶ່ງໄດ້ກໍ່ຄວາມເສຍຫາຍໃຫ້ແກ່ຜູ້ຄອບຄອງທີ່ດິນຕອນເທິງແລ້ວ ຜູ້ຄອບຄອງທີ່ດິນຕອນລຸ່ມດັ່ງກ່າວນັ້ນກໍ່ຕ້ອງຮັບຜິດຊອບໃຫ້ແທນ ຄ່າເສຍຫາຍທີ່ເກີດຂຶ້ນ. ຜູ້ຄອບຄອງທີ່ດິນຕອນເທິງບໍ່ມີສິດກີດກັ້ນການໄຫຼເປັນປົກ ກະຕິຂອງນໍ້າຕາມທໍາມະຊາດລົງສູ່ທີ່ດິນຕອນລຸ່ມຊຶ່ງຈະສ້າງ ຄວາມເສຍຫາຍໃຫ້ແກ່ຜູ້ຊົມໃຊ້ນໍ້າຢູ່ໃນທີ່ດິນຕອນລຸ່ມນັ້ນ. ໃນກໍລະນີທີ່ມີການກີດກັ້ນຊຶ່ງໄດ້ກໍ່ຄວາມເສຍຫາຍແກ່ຜູ້ ຊົມໃຊ້ນໍ້າຢູ່ທີ່ດິນຕອນລຸ່ມແລ້ວຜູ້ຄອບຄອງທີ່ດິນຕອນເທິງຈະ ຕ້ອງຮັບຜິດຊອບໃຊ້ແທນຄ່າເສຍຫາຍຕາມກົດໝາຍ. ....ມາດຕາຊາວສາມ:ສະພາວະຄວາມເປັນຈິງທີ່ຕ້ອງຍອມຮັບຕາມກົດໝາຍ ມາດຕາຊາວສາມ:ສະພາວະຄວາມເປັນຈິງທີ່ຕ້ອງຍອມຮັບຕາມ ກົດໝາຍ ບຸກຄົນຫຼືການຈັດຕັ້ງທີ່ມີທີ່ດິນກະສິກໍາຢູ່ທາງກາງຫຼືຢູ່ສົ້ນ ທີ່ດິນຂອງຜູ້ອື່ນຫາກບໍ່ມີເສັ່ນທາງອອກ,ບໍ່ມີຄອງນໍ້າຊົນລະປະ ທານຫຼືໄຟຟ້າຜ່ານເຂົ້າໄປຮັບໃຊ້ການຜະລິດຂອງຕົນນັ້ນມີສິດ ຮ້ອງຂໍສ້າງເສັ້ນທາງ,ຄອງຊົນລະປະທານຫຼືສາຍເນັ່ງໄຟຟ້າ ຜ່ານທີ່ດິນຂອງຜູ້ອື່ນທີ່ຢຸ່ອ້ອມຂ້າງຕາມຄວາມເໝາະສົມແລະ ຜູ້ຖືກຮ້ອງຂໍນັ້ນຕ້ອງອະນຸຍາດໃຫ້ຜ່ານຕາມການຮ້ອງຂໍຕາມ ທີ່ໄດ້ກໍານົດໄວ້ໃນມາດຕາສາມສິບຫ້າຂອງກົດໝາຍວ່າດ້ວຍ ນໍ້າແລະຊັບພະຍາກອນແຫຼ່ງນໍ້າ,ມາດຕາຫົກສິບເອັດຂອງກົດ ໝາຍວ່າດ້ວຍທີ່ດິນແລະມາດຕາຊາວແປດຂອງກົດໝາຍວ່າ ດ້ວຍໄຟຟ້າ. ຖ້າການສ້າງເສັ້ນທາງ,ຄອງຊົນລະປະທານຫຼືເນັ່ງສາຍ ໄຟຟ້າຜ່ານທີ່ດິນຂອງບຸກຄົນອື່ນຫາກໄດ້ກໍ່ຄວາມເສຍຫາຍໃຫ້ ແກ່ບຸກຄົນທີ່ອະນຸຍາດໃຫ້ຜ່ານນັ້ນຜູ້ໄດ້ຮັບສິດໃນການຜ່ານເຂົ້າ ໄປຫາເນື້ອທີ່ດິນກະສິກໍາຂອງຕົນຕ້ອງໃຊ້ແທນຄ່າເສຍຫາຍ ຕາມກົດໝາຍ. ໃນກໍລະນີທີ່ຜູ້ໃຫ້ທາງຜ່ານຫາກໄດ້ຮັບຜົນປະໂຫຍດນໍາ ແລ້ວກໍ່ບໍ່ໃຫ້ຮຽກຮ້ອງຕ່າເສຍຫາຍເວັ້ນເສຍແຕ່ການໃຫ້ທາງ ຜ່ານນັ້ນຫາກໄດ້ກໍ່ຄວາມເສຍຫາຍໃຫ້ແກ່ຜູ້ກ່ຽວຫຼາຍກວ່າ ຜົນປະໂຫຍດທີ່ໄດ້ຮັບ. ...ໝວດທີ3ແນວພັນພືດແລະແນວພັນສັດ ....ມາດຕາຊາວສີ່:ແນວພັນພືດ ມາດຕາຊາວສີ່:ແນວພັນພືດ ແນວພັນພືດແມ່ນແນວພັນຂອງພືດລົ້ມລຸກຫຼືພືດຢືນຕົ້ນ ຊຶ່ງອາດຈະແມ່ນແນວພັນບໍລິສຸດ,ແນວພັນປະສົມຫຼືແນວພັນພື້ນ ເມືອງທີ່ໄດ້ຜ່ານການປັບປຸງ,ພັດທະນາ,ຂະຫຍາຍຫຼືສ້າງເປັນ ແນວພັນໃໝ່ທີ່ມີປະສິດທິພາບສູງຕາມຂະບວນການທາງດ້ານ ວິທະຍາສາດເຕັກນິກໂດຍໄດ້ຜ່ານການຮັບຮອງແລະອະນຸຍາດ ໃຫ້ນໍາໃຊ້ເຂົ້າໃນການຜະລິດຈາກກະຊວງກະສິກໍາແລະປ່າໄມ້. ....ມາດຕາຊາວຫ້າ:ແນວພັນສັດ ມາດຕາຊາວຫ້າ:ແນວພັນສັດ ແນວພັນສັດແມ່ນແນວພັນຂອງສັດປະເພດຕ່າງໆຊຶ່ງປະ ກອບດ້ວຍແນວພັນບໍລິສຸດ,ແນວພັນປະສົມແລະແນວພັນພື້ນເມືອງ ລວມທັງສັດບົກແລະສັດນໍ້າທີ່ມີການຈະເລີນເຕີບໃຫຍ່ໄວ,ສາມາດ ຕອບສະໜອງຜົນຜະລິດໄດ້ຫຼາຍ,ມີຄຸນນະພາບດີແລະແມ່ນສາຍ ພັນທີ່ໄດ້ຜ່ານການຄັດເລືອກ,ປັບປຸງ,ຂະຫຍາຍຫຼືສ້າງເປັນແນວ ພັນໃໝ່ຕາມຂະບວນການທາງດ້ານວິທະຍາສາດເຕັກນິກທີ່ໄດ້ ຜ່ານການຮັບຮອງແລະອະນຸຍາດໃຫ້ນໍາໃຊ້ເຂົ້າໃນການຜະລິດ ຈາກກະຊວງກະສິກໍາແລະປ່າໄມ້. ....ມາດຕາຊາວຫົກ:ການນໍາໃຊ້ແນວພັນ ມາດຕາຊາວຫົກ:ການນໍາໃຊ້ແນວພັນ ລັກຊຸກຍູ້ໃຫ້ປະຊາຊົນຜະລິດແລະນໍາໃຊ້ແນວພັນພືດແລະ ແນວພັນສັດທີ່ມີຄຸນນະພາບດີແລະເໝາະສົມກັບຈຸດພິເສດແຕ່ລະ ທ້ອງຖິ່ນຂອງປະເພດເພື່ອໃຫ້ການຜະລິດມີປະສິດທິຜົນສູງ. ການນໍາແນວພັນພືດຫຼືແນວພັນສັດເຂົ້າມາພາຍໃນປະເທດ ຫຼືສົ່ງອອກຕ່າງປະເທດຕ້ອງໄດ້ຮັບອະນຸຍາດຈາກຂະແໜງກະສິ ກໍາແລະປ່າໄມ້. ...ໝວດທີ4ຝຸ່ນແລະອາຫານສັດ ....ມາດຕາຊາວເຈັດ:ຝຸ່ນ ມາດຕາຊາວເຈັດ:ຝຸ່ນ ຝຸ່ນແມ່ນວັດສະດຸຊຶ່ງມີສ່ວນປະສົມຂອງທາດອິນຊີແລະ ທາດເຄມີຕ່າງໆທີ່ເປັນທາດອາຫານຈໍາເປັນສໍາລັບພືດເພື່ອຊ່ວຍ ໃຫ້ພືດໃຫຍ່ໄວແລະມີຄຸນນະພາບດີລວມທັງປັບປຸງດິນປູກຝັງໃຫ້ ອຸດົມສົມບູນ. ....ມາດຕາຊາວແປດ:ປະເພດຝຸ່ນ ມາດຕາຊາວແປດ:ປະເພດຝຸ່ນ ຝຸ່ນທີ່ນໍາເຂົ້າໃນການຜະລິດກະສິກໍາໃນສາທາລະນະລັດ ປະຊາທິປະໄຕປະຊາຊົນລາວມີສອງປະເພດຄື:ຝຸ່ນວິທະຍາສາດ ແລະຝຸ່ນອົງຄະທາດ. ຝຸ່ນວິທະຍາສາດແມ່ນຝຸ່ນທີ່ປະກອບດ້ວຍສານເຄມີປະ ເພດດຽວຫຼືປະເພດປະສົມຊຶ່ງເປັນອາຫານໂດຍກົງຂອງພືດເຊັ່ນ: ຝຸ່ນອາສົດ,ຝຸ່ນຝົດສະຟໍ,ຝຸານໂປຕັດຊຽມແລະອື່ນໆ. ຝຸ່ນອົງຄະທາດແມ່ນຝຸ່ນທີ່ປະກອບດ້ວຍການສະສົມທາດ ຕ່າງໆຈາກການສະຫຼາຍຕົວຂອງເສດເຫຼືອຊາກພືດ,ຊາກສັດ ແລະໂລຫະທາດຫຼາຍຊະນິດຊຶ່ງເປັນອາຫານທາງອ້ອມຂອງພືດ ລວມທັງຊ່ວຍປັບປຸງຄຸນນະພາບຂອງດິນເຊັ່ນ:ຝຸ່ນບົ່ມ,ຝຸ່ນມູນສັດ ແລະອື່ນໆ. ....ມາດຕາຊາວເກົ້າ:ການນໍາໃຊ້ຝຸ່ນ ມາດຕາຊາວເກົ້າ:ການນໍາໃຊ້ຝຸ່ນ ການນໍາໃຊ້ຝຸ່ນທຸກຊະນິດຕ້ອງປະຕິບັດໃຫ້ຖືກຕ້ອງຕາມ ລະບຽບການນໍາໃຊ້ຝຸ່ນຢ່າງເຄັ່ງຄັດເຊັ່ນ:ນໍາໃຊ້ໃຫ້ຖືກຕາມຈຸດ ປະສົງ,ປະເພດແລະປະລິມານເພື່ອເຮັດໃຫ້ການນໍາໃຊ້ຝຸ່ນມີປະ ສິດທິພາບ,ຮັບປະກັນບໍ່ໃຫ້ເປັນອັນຕະລາຍຕໍ່ຊີວິດ,ສຸຂະພາບຂອງ ຄົນແລະສັດ. ກະຊວງກະສິກໍາແລະປ່າໄມ້ເປັນຜູ້ວາງລະບຽບກ໋ຽວກັບ ການນໍາໃຊ້ຝຸ່ນແລະກໍານົດປະເພດຂອງຝຸ່ນທີ່ເປັນອັນຕະລາຍ ຮ້າຍອຮງທີ່ຫ້າມນໍາໃຊ້.ພ້ອມກັນນີ້ກໍ່ຕ້ອງຊ່ວຍເຫຼືອຝຶກອົບຮົມ, ຊຸກຍູ້ໃຫ້ຊາວກະສິກອນໄດ້ນໍາໃຊ້ຝຸ່ນອົງຄະທາດເປັນຕົ້ນຕໍແລະ ນໍາໃຊ້ຝຸ່ນໃຫ້ຖືກຕ້ອງຕາມວິທີການ,ມາດຕະຖານເຕັກນິກແລະ ທັນກັບລະດູການຜະລິດ. ....ມາດຕາສາມສິບ:ອາຫານສັດ ມາດຕາສາມສິບ:ອາຫານສັດ ອາຫານສັດແມ່ນວັດສະດຸທີ່ນໍາມາລ້ຽງສັດຊຶ່ງໄດ້ມາຈາກ ທໍາມະຊາດ,ການຜະລິດຫຼືການປຸ່ງແຕ່ງຈາກຜະລິດຕະຜົນກະສິກໍາ ແລະທາດອື່ນໆທີ່ມີຄຸນນະພາບທາງດ້ານໂພຊະນາການ. ອາຫານສັດປະກອບດ້ວຍສາມປະເພດຄື: -ອາຫານສົດເຊັ່ນ:ຫຍ້າຂຽວ,ເມັດພືດ. -ອາຫານປຸ່ງແຕ່ງເບື້ອງຕົ້ນເຊັ່ນ:ຮໍາ,ເຟືອງ,ຫຍ້າບົ່ມ,ຫຍ້າ ແຫ້ງ. -ອາຫານສໍາເລັດຮູບເຊັ່ນ:ອາຫານປຸງແຕ່ງຂຶ້ນຕາມສູດໂພສະ ນາການສໍາລັບແຕ່ລະປະເພດສັດ. ....ມາດຕາສາມສິບເອັດ:ການຄຸ້ມຄອງຝຸ່ນແລະອາຫານສັດ ມາດຕາສາມສິບເອັດ:ການຄຸ້ມຄອງຝຸ່ນແລະອາຫານສັດ ກະຊວງກະສິກໍາແລະປ່າໄມ້ເປັນຜູ້ກໍານົດລະບຽບການ ກ່ຽວກັບການຄຸ້ມຄອງຝຸ່ນວິທິຍາສາດ,ຝຸ່ນອົງຄະທາດແລະອາ ຫານສັດໂດຍປະສານສົມທົບກັບພາກສ່ວນທີ່ກ່ຽວຂ້ອງເຊັ່ນ:ຂະ ແໜງອຸດສາຫະກໍາແລະຫັດຖະກໍາ,ການຄ້າ,ການເງິນ,ທະນາ ຄານ,ອົງການວິທະຍາສາດ,ເຕັກໂນໂລຊີແລະສິ່ງແວດລ້ອມ ເພື່ອກໍານົດປະເພດ,ຄຸນນະພາບຂອງຝຸ່ນ,ຄຸ້ມຄອງການນໍາເຂົ້າ, ການຂົນສົ່ງ,ການຈໍາໜ່າຍ,ການເກັບຮັກສາ,ການຫຸ້ມຫໍ່ແລະ ກິດຈະການອື່ນໆທີ່ກ່ຽວພັນກັບຝຸ່ນເພື່ອຮັບປະກັນໃຫ້ຝຸ່ນທຸກຊະ ນິດມີສ່ວນປະສົມຖືກຕ້ອງຕາມສູດ,ມີຄຸນນະພາບດີພ້ອມທັງຊຸກ ຍູ້ໃຫ້ມີການຜະລິດຝຸ່ນແລະອາຫານສັດຢູ່ພາຍໃນປະເທດ. ...ໝວດທີ5ຢາປາບສັດຕູພືດແລະຢາປົວສັດ ....ມາດຕາສາມສິບສອງ:ຢາປາບສັດຕູພືດ ມາດຕາສາມສິບສອງ:ຢາປາບສັດຕູພືດ ຢາປາບສັດຕູພືດແມ່ນສານທີ່ມີປະຕິກິລິຍາທາງເຄມີເພື່ອ ນໍາເຂົ້າໃນການປ້ອງກັນ,ກໍາຈັດສັດຕູພືດທີ່ກໍ່ໃຫ້ເກີດຄວາມເສຍ ຫາຍແກ່ການປູກຝັງລວມທັງສານເຄມີທີ່ນໍາໃຊ້ໃນການເກັບມ້ຽນ, ຮັກສາແລະການຂົນສົ່ງ. ຢາປາບສັດຕູພືດໄດ້ມາຈາກການປະສົມທາດເຄມີຕ່າງໆ ຊຶ່ງປຸງແຕ່ງຈາກໂຮງງານຫຼືສະກັດຈາກພືດໂດຍກົງຊຶ່ງເອີ້ນວ່າ ຢາປາບສັດຕູພືດພື້ນເມືອງ. ....ມາດຕາສາມສິບສາມ:ຢາປົວສັດ ມາດຕາສາມສິບສາມ:ຢາປົວສັດ ຢາປົວສັດແມ່ນສານທີ່ມີປະຕິກິລິຍາທາງເຄມີ,ປະກອບ ດ້ວຍສ່ວນປະສົມຂອງທາດເຄມີຫຼືສະກັດໂດຍກົງຈາກພືດຫຼືສັດ ຊຶ່ງມີຄຸນລັກຊະນະເປັນຢາເພື່ອນໍາໃຊ້ເຂົ້າໃນການປ້ອງກັນແລະ ປົວພະຍາດຂອງສັດລ້ຽງທຸກຊະນິດ. ....ມາດຕາສາມສິບສີ່:ການນໍາໃຊ້ຢາປາບສັດຕູພືດແລະຢາປົວສັດ ມາດຕາສາມສິບສີ່:ການນໍາໃຊ້ຢາປາບສັດຕູພືດແລະຢາປົວສັດ ຜູ້ທີ່ນໍາຢາປາບສັດຕູພືດຫຼືຢາປົວສັດຕ້ອງປະຕິບັດໃຫ້ຖືກ ຕ້ອງຕາມຈຸດປະສົງແລະລະບຽບການນໍາໃຊ້ຢ່າງເຄັ້ງຄັດລວມ ທັງການເກັບມ້ຽນຮັກສາຢາດັ່ງກ່າວເພື່ອເຮັດໃຫ້ການນໍາໃຊ້ ຢາປາບສັດຕູພືດຫຼືຢາປົວສັດມີປະສິດທິພາບທັງຮັບປະກັນບໍ່ໃຫ້ ເປັນອັນຕະລາຍຕໍ່ຊີວິດ,ສຸຂະພາບຂອງຄົນແລະສັດ. ....ມາດຕາສາມສິບຫ້າ:ການຄຸ້ມຄອງຢາປາບສັດຕູພືດແລະຢາປົວສັດ ມາດຕາສາມສິບຫ້າ:ການຄຸ້ມຄອງຢາປາບສັດຕູພືດແລະຢາ ປົວສັດ ກະຊວງກະສິກໍາແລະປ່າໄມ້ເປັນຜູ້ກໍານົດລະບຽບການ ກ່ຽວກັບການຄຸ້ມຄອງຢາປາບສັດຕູພືດແລະຢາປົວສັດໂດຍປະ ສານສົມທົບກັບພາກສ່ວນທີ່ກ່ຽວຂ້ອງເຊັ່ນ:ອົງການວິທະຍາ ສາດ,ເຕັກໂນໂລຊີແລະສິ່ງແວດລ້ອມ,ກະຊວງສາທາລະນະ ສຸກ,ກະຊວງອຸດສາຫະກໍາແລະຫັດຖະກໍາ,ກະຊວງການຄ້າ,ກະ ຊວງການເງິນເພື່ອກໍານົດປະເພດ,ຄຸນນະພາບຂອງຢາທີ່ເປັນ ອັນຕະລາຍແລະປະເພດຫ້າມນໍາໃຊ້,ຄຸ້ມຄອງການນໍາເຂົ້າ, ການຂົນສົ່ງ,ການຈໍາໜ່າຍ,ການເກັບຮັກສາແລະກິດຈະການ ອື່ນໆທີ່ກ່ຽວຂ້ອງກັບຢາປາບສັດຕູພືດຫຼືຢາປົວສັດເພື່ອຮັບປະ ກັນໃຫ້ປະເພດຢາຕ່າງໆດັ່ງກ່າວມີສ່ວນປະສົມຖືກຕ້ອງຕາມ ສູດ,ຕາມມາດຕະຖານເຕັກນິກແລະມີຄຸນນະພາບດີ. ຢາປາບສັດຕູພືດແລະຢາປົວສັດທຸກປະເພດທີ່ໄດ້ຮັບອະ ນຸຍາດໃຫ້ນໍາໃຊ້ແລະຈໍາໜ່າຍນັ້ນຕ້ອງຕິດສະຫຼາກຢ່າງຈະ ແຈ້ງ,ເຫັນໄດ້ງ່າຍແລະສາມາດເຂົ້າໃຈໄດ້ຊຶ່ງຈະຕ້ອງບົ່ງ ບອກຄຸນລັກສະນະ,ຊະນິດສານເຄມີ,ວິທີແລະກໍານົດເວລາ ການນໍາໃຊ້ຢ່າງລະອຽດ,ຄວາມເປັນອັນຕະລາຍພ້ອມທັງແນະ ນໍາວິທີແກ້ພິດໃນເບຶ້ອງຕົ້ນ. ...ໝວດທີ6ເຄື່ອງມືແລະພາຫະນະກົນຈັກການກະສເດ ....ມາດຕາສາມສິບຫົກ:ເຄື່ອງມືແລະພາຫະນະກົນຈັກການກະເສດ. ມາດຕາສາມສິບຫົກ:ເຄື່ອງມືແລະພາຫະນະກົນຈັກການກະເສດ. ເຄື່ອງມືແລະພາຫະນະກົນຈັກການກະເສດແມ່ນເຄື່ອງມື ແລະພາຫະນະກົນຈັກທີ່ນໍາໃຊ້ເຂົ້າໃນການປູກຝັງແລະລ້ຽງສັດ ຊຶ່ງລວມມີ: -ເຄື່ອງມືແລະພາຫະນະກົນຈັກທີ່ຮັບໃຊ້ການບຸກເບີກເນື້ອທີ່ ດິນປູກຝັງຫຼືລ້ຽງສັດ,ການດັດແປງໜ້າດິນ,ການໄຖ,ຄາດ,ປັກ ດໍາ,ເສຍຫຍ້າ,ໃສ່ຝຸ່ນ,ປ້ອງກັນຫຼືປາບສັດຕູພືດ,ເກັບກ່ຽວ,ຟາດ, ເກັບຮັກສາ,ສີ,ບົດແລະຂົນສົ່ງຊຶ່ງປະກອບດ້ວຍເຄື່ອງມືງ່າຍດາຍ, ປະຖົມປະຖານເຊັ່ນ:ຈົກ,ຊ້ວນ,ສຽມ,ກວຽນແລະພາຫະນະກົນຈັກ ທັນສະໄໝເຊັ່ນ:ລົດດຸດ,ລົດໄຖ,ຈັກຟາດເຂົ້າ... -ເຄື່ອງມີແລະພາຫະນະກົນຈັກປ້ອງກັນ,ຮັກສາ,ລ້ຽງແລະ ປິ່ນປົວສັດ. -ເຄື່ອງມືຕົບແຕ່ງ,ຄັດເລືອກຜົນຜະລິດກະສິກໍາ,ແຊ່ເຢັນ ແລະອື່ນໆ. ....ມາດຕາສາມສິບເຈັດ:ການຜະລິດເຄື່ອງມືແລະພາຫະນະກົນຈັກການກະເສດ ມາດຕາສາມສິບເຈັດ:ການຜະລິດເຄື່ອງມືແລະພາຫະນະກົນຈັກ ການກະເສດ ກະຊວງອຸດສາຫະກໍາແລະຫັດຖະກໍາເປັນຜູ້ກໍານົດລະບຽບ ການແລະມາດຕະຖານເຕັກນິກໃນການນໍາເຂົ້າຫຼືຜະລິດບັນດາ ເຄື່ອງມືແລະພາຫະນະກົນຈັກການກະເສດໂດຍປະສານສົມທົບ ກັບກະຊວງກະສິກໍາແລະປ່າໄມ້ແລະອົງການວິທິຍາສາດ,ເຕັກ ໂນໂລຊີແລະສິ່ງແວດລ້ອມ. ...ໝວດທີ7ສາງເກັບມ້ຽນ ....ມາດຕາສາມສິບແປດ:ສາງເກັບມ້ຽນ ມາດຕາສາມສິບແປດ:ສາງເກັບມ້ຽນ ສາງເກັບມ້ຽນແມ່ນອາຄານ,ສະຖານທີ່ສໍາລັບເກັບມ້ຽນ ຜົນຜະລິດກະສິກໍາ,ຝຸ່ນແລະອາຫານສັດ,ຢາປາບສັດຕູພືດແລະ ຢາປົວສັດ,ຮັກສາຄຸນນະພາບໃຫ້ຍາວນານຊຶ່ງລວມມີ:ເລົ້າເຂົ້າ, ສາງເກັບມ້ຽນເມັດພືດ,ແນວພັນ,ຝຸ່ນ,ອາຫານສັດ,ສາງເຢັນ ສໍາລັບເກັບມ້ຽນຜັກ,ໝາຍໄມ້,ຊີ້ນສົດ,ນົມສົດແລະສາງສະເພາະ ເພື່ອເກັບມ້ຽນຢາປາບສັດຕູພືດແລະຢາປົວສັດ. ....ມາດຕາສາມສິບເກົ້າ:ການສ້າງສາງເກັບມ້ຽນ ມາດຕາສາມສິບເກົ້າ:ການສ້າງສາງເກັບມ້ຽນ ການສ້າງສາງເກັບມ້ຽນຕ້ອງຮັບປະກັນໃຫ້ຖືກຕ້ອງຕາມ ລະບຽບການແລະມາດຕະຖານເຕັກນິກທີ່ກະຊວງກະສິກໍາແລະປ່າ ໄມ້ວາງອອກ,ພ້ອມກັນນັ້ນກໍ່ຕ້ອງໃຫ້ຖືກຕ້ອງຕາມລະບຽບຂອງຜັງ ເມືອງ. ...ໝວດທີ8ການປຸງແຕ່ງຜົນຜະລິດກະສິກໍາ ....ມາດຕາສີ່ສິບ:ການປຸງແຕ່ງຜົນຜະລິດກະສິກໍາ ມາດຕາສີ່ສິບ:ການປຸງແຕ່ງຜົນຜະລິດກະສິກໍາ ການປຸງແຕ່ງຜົນຜະລິດກະສິກໍາແມ່ນການນໍາເອົາໝາກ ຜົນທີ່ໄດ້ມາຈາກການປູກຝັງ,ລ້ຽງສັດແລະການປະມົງມາປຸງ ແຕ່ງໃຫ້ເປັນຜະລິດຕະພັນເຄິ່ງສໍາເລັດຮູບ,ການເຮັດເຄື່ອງກະ ປ໋ອງ,ການສະກັດນໍ້າມັນພືດ,ການຜະລິດເປັນເຄື່ອງໃຊ້ສອຍແລະ ອື່ນໆ. ....ມາດຕາສີ່ສິບເອັດ:ການສ້າງໂຮງຫັດຖະກໍາແລະໂຮງງານປຸງແຕ່ງຜົນຜະລິດກະສິກໍາ ມາດຕາສີ່ສິບເອັດ:ການສ້າງໂຮງຫັດຖະກໍາແລະໂຮງງານປຸງ ແຕ່ງຜົນຜະລິດກະສິກໍາ ການສ້າງໂຮງຫັດຖະກໍາແລະໂຮງງານປຸງແຕ່ງຜົນຜະ ລິດກະສິກໍາຕ້ອງຮັບປະກັນໃຫ້ຖືກຕາມລະບຽບການແລະມາດຕະ ຖານເຕັກນິກທີ່ກະຊວງອຸດສາຫະກໍາແລະຫັດຖະກໍາແລະກະຊວງ ສາທາລະນະສຸກວາງອອກ,ພ້ອມກັນນັ້ນກໍ່ໃຫ້ຖືກຕ້ອງຕາມລະບຽບ ຂອງຜັງເມືອງ. ...ໝວດທີ9ຕະຫຼາດກະສິກໍາ ....ມາດຕາສີ່ສິບສອງ:ຕະຫຼາດກະສິກໍາ ມາດຕາສີ່ສິບສອງ:ຕະຫຼາດກະສິກໍາ ຕະຫຼາດກະສິກໍາແມ່ນບ່ອນຊື້ຂາຍຜົນຜະລິດກະສິກໍາລະ ຫວ່າງຜູ້ຜະລິດແລະຜູ້ຊົມໃຊ້ລວມທັງການນໍາເອົາຜົນຜະລິດກະ ສິກໍາອອກສູ່ຂອດຈໍລະຈອນທົ່ວໄປ.ຕະຫຼາດກະສິກໍາມີຄວາມສໍາ ຄັນຕໍ່ການຊຸກຍູ້ຂະບວນການຜະລິດກະສິກໍາຢູ່ສາທາລະນະລັດປະ ຊາທິປະໄຕປະຊາຊົນລາວແນໃສ່ຕອບສະໜອງສະບຽງອາ ຫານຢ່າງພຽງພໍແລະເປັນສິນຄ້າສົ່ງອອກ. ....ມາດຕາສີ່ສິບສາມ:ການສ້າງຕະຫຼາດກະສິກໍາ ມາດຕາສີ່ສິບສາມ:ການສ້າງຕະຫຼາດກະສິກໍາ ຕະຫຼາດກະສິກໍາຕ້ອງສ້າງຂຶ້ນຢ່າງກວ້າງຂວາງດ້ວຍ ຫຼາຍຮູບການ,ຫຼາຍລະດັບທັງຢູ່ພາຍໃນແລະຕ່າງປະເທດເພື່ອ ເປັນບ່ອນຈໍາໜ່າຍຜົນຜະລິດກະສິກໍາ,ສ້າງຕັ້ງສະຫະກອນແລະ ບໍລິສັດຜູກພັນຊື້-ຂາຍກັບຊາວກະສິກອນໂດຍກົງ,ສ້າງຕັ້ງບໍລິສັດ ສົ່ງອອກຜະລິດຕະຜົນກະສິກໍາ. ...ໝວດທີ10ການພົວພັນຮ່ວມມືກັບຕ່າງປະເທດທາງກ້ານກະສິກໍາ ....ມາດຕາສີ່ສິບສີ່:ການພົວພັນຮ່ວມມືກັບຕ່າງປະເທດທາງດ້ານເຕັກນິກ ມາດຕາສີ່ສິບສີ່:ການພົວພັນຮ່ວມມືກັບຕ່າງປະເທດທາງດ້ານ ເຕັກນິກ ລັດເປີດກວ້າງການຮ່ວມມືກັບສາກົນທາງດ້ານກະສິກໍາ ເພື່ອແລກປ່ຽນບົດຮຽນ,ວິຊາການ,ການຄຸ້ມຄອງ,ນໍາໃຊ້ວິທະຍາ ສາດ,ເຕັກໂນໂລຊີທີ່ທັນສະໄໝເພື່ອມາພັດທະນາກິດຈະການກະ ສິກໍາຂອງປະເທດເຮົາໃຫ້ມີການຂະຫຍາຍຕົວແລະມີປະສິດທິພາບ ສູງ. ....ມາດຕາສີ່ສິບຫ້າ:ການພົວພັນຮ່ວມມືກັບຕ່າງປະເທດທາງດ້ານເສດຖະກິດ ມາດຕາສີ່ສິບຫ້າ:ການພົວພັນຮ່ວມມືກັບຕ່າງປະເທດທາງດ້ານ ເສດຖະກິດ ສາທາລະນະລັດປະຊາທິປະໄຕປະຊາຊົນລາວຍາດແຍ່ງ ທຶນຮອນຈາກຕ່າງປະເທດເພື່ອມາເສີມຂະຫຍາຍປູກຝັງ,ລ້ຽງສັດ ລວມທັງການດຶງດູດການລົງທຶນຂອງຕ່າງປະເທດເຂົ້າໃນກິດຈະ ການກະສິກໍາ. ..ພາກທີ3ການລົງທຶນໃສ່ກິດຈະການກະສິກໍາ ...ມາດຕາສີ່ສິບຫົກ:ການລົງທຶນໃສ່ກິດຈະການກະສິກໍາ ມາດຕາສີ່ສິບຫົກ:ການລົງທຶນໃສ່ກິດຈະການກະສິກໍາ ການລົງທຶນໃສ່ກິດຈະການການກະສິກໍາແມ່ນການລົງທຶນ ໃສ່ການປູກຝັງ,ລ້ຽງສັດແລະການປະມົງເພື່ອທໍາການຜະລິດຫຼືດໍາ ເນີນທຸລະກິດກ່ຽວກັບກະສິກໍາ. ...ມາດຕາສີ່ສິບເຈັດ:ຮູບການລົງທຶນ ມາດຕາສີ່ສິບເຈັດ:ຮູບການລົງທຶນ ຮູບການລົງທຶນໃສ່ການຜະລິດກະສິກໍາປະກອບມີ: -ການລົງທອນຂອງຫົວໜ່ວຍຄອບຄົວ. -ການລົງທຶນແບບຮ່ວມມືຂອງປະຊາຊົນ. -ການລົງທຶນຂອງເອກະຊົນ. -ການລົງທຶນຂອງລັດແຕ່ຝ່າຍດຽວໃນກໍລະນີທີ່ບໍ່ພາກ ສ່ວນເສດຖະກິດອື່ນມາລົງທຶນແຕ່ການລົງທຶນດັ່ງກ່າວຜັດມີ ຄວາມສໍາຄັນແລະຈໍາເປັນສໍາລັບຜົນປະໂຫຍດຂອງປະຊາຊົນ ບັນດາເຜົ່າ. -ການລົງທຶນຂອງລັດກັບເອກະຊົນພາຍໃນປະເທດ ຫຼືຕ່າງປະເທດ. -ການລົງທຶນຂອງເອກະຊົນພາຍໃນກັບຕ່າງປະເທດ. -ການລົງທຶນຂອງຕ່າງປະເທດແຕ່ຝ່າຍດຽວ. ການລົງທຶນໃສ່ການຜະລິດກະສິກໍາແບ່ງອອກເປັນສາມ ຂະໜາດ: -ການຜະລິດແລະທຸລະກິດກະສິກໍາຂະໜາດນ້ອຍ. -ການຜະລິດແລະທຸລະກິດກະສິກໍາຂະໜາດກາງ. -ການຜະລິດແລະທຸລະກິດກະສິກໍາຂະໜາດໃຫຍ່. ກະຊວງກະສິກໍາແລະປ່າໄມ້ເປັນຜຸ້ກໍານົດຂະໜາດການ ຜະລິດແລະທຸລະກິດກະສິກໍາໂດຍປະສານສົບທົບກັບຄະນະກໍາ ມະການຄຸ້ມຄອງແລະສົ່ງເສີມການລົງທຶນ. ..ພາກທີ4ການສົ່ງເສີມການຜະລິດກະສິກໍາ ...ມາດຕາສີ່ສິບແປດ:ຈຸດປະສົງ ມາດຕາສີ່ສິບແປດ:ຈຸດປະສົງ ການສົ່ງເສີມການຜະລິດກະສິກໍາມີຈຸດປະສົງແນໃສ່ໃຫ້ຜະ ລິດຕະຜົນກະສິກໍາຮັບປະກັນທາງດ້ານປະລິມານແລະຄຸນນະພາບ ເພື່ອຕອບສະໜອງຄວາມຮຽກຮ້ອງຕ້ອງການຂອງສັງຄົມ,ມີສ່ວນ ແຮໄວ້ແລະເພື່ອຂາຍເປັນສິນຄ້າ. ...ມາດຕາສີ່ສິບເກົ້າ:ເນື້ອໃນການສົ່ງເສີມການຜະລິດກະສິກໍາ ມາດຕາສີ່ສິບເກົ້າ:ເນື້ອໃນການສົ່ງເສີມການຜະລິດກະສິກໍາ ເພື່ອຮັບປະກັນໃຫ້ການຜະລິດກະສິກໍາມີປະສິດທິຜົນສູງນັ້ນ ການສົ່ງເສີມການຜະລິດກະສິກໍາຕ້ອງດໍາເນີນຢ່າງຄົບຊຸດຊຶ່ງປະ ກອບດ້ວຍ: -ທຶນແລະກອງທຶນສົ່ງເສີມ. -ແນວພັນພືດແລະແນວພັນສັດ. -ຝຸ່ນແລະອາຫານສັດ. -ຢາປາບສັດຕູພືດແລະຢາປົວສັດ. -ເຄື່ອງມືແລະພາຫະນະກົນຈັກການກະເສດ. -ຊົນລະປະທານ. -ວິຊາການ. -ຂໍ້ມູນຂ່າວສານດ້ານກະສິກໍາ. -ສູນຄົ້ນຄວ້າແລະສະຖານນີ້ທົດລອງ. -ການຝຶກອົບຮົມຊາວກະສິກອນ. -ສາງ,ໂຮງອົບແລະຫ້ອງເຢັນ. -ການປຸງແຕ່ງຜະລິດຕະຜົນກະສິກໍາ. -ທະນາຄານເມັດພືດແລະທະນາຄານສັດ. -ການຕະຫຼາດ. -ລາຄາ. -ການປົກປ້ອງຜົນປະໂຫຍດຂອງຊາວກະສິກອນ. ...ມາດຕາຫ້າສິບ:ທຶນແລະກອງທຶນສົ່ງເສີມ. ມາດຕາຫ້າສິບ:ທຶນແລະກອງທຶນສົ່ງເສີມ. ທຶນແລະກອງທຶນສົ່ງເສີມແມ່ນພາຫະນະທາງດ້ານການ ເງິນທີ່ນໍາໃຊ້ເຂົ້າໃນການຜະລິດກະສິກໍາ.ລັດຈະສົ່ງເສີມໃຫ້ປະຊາ ຊົນກູ້ຢືມທຶນມາທໍາການຜະລິດກະສິກໍາເປັນແຕ່ລະໄລຍະຄື:ໄລຍະ ສັ້ນ,ໄລຍະກາງແລະໄລຍະຍາວດ້ວຍດອກເບ້ຍທີ່ມີລັກສະນະສົ່ງ ເສີມພ້ອມທັງດຶງດູດການຊ່ວຍເຫຼືອຈາກຕ່າງປະເທດເພື່ອມາຊຸກ ຍູ້ການຜະລິດກະສິກໍາ. ໃນກໍລະນີທີ່ເກີດໄພທໍາມະຊາດເຊັ່ນ:ໄພແຫ້ງແລ້ງ,ໄພນໍ້າ ຖ້ວມ,ພະຍຸສັດ,ພະຍາດບົ້ງແມງຫຼືອື່ນໆທີ່ສ້າງຄວາມເສຍຫາຍ ຢ່າງຮ້າຍແຮງໃຫ້ແກ່ການຜະລິດກະສິກໍານັ້ນລັດຈະມີນະໂຍບາຍ ຜ່ອນຜັນການທົດແທນຕົ້ນທຶນແລະດອກເບ້ຍທີ່ໄດ້ກູ້ຢືມຈາກລັດໃຫ ້ແກ່ຊາວກະສິກອນຢ່າງສົມເຫດສົມຜົນ. ລັດສ້າງຕັ້ງກອງທຶນສົ່ງເສີມກະສິກໍາເພື່ອຊຸກຍູ້ການຜະລິດ ກະສິກໍາໃຫ້ມີປະສິດທິພາບ. ກອງທຶນສົ່ງເສີມກະສິກໍາໄດ້ມາຈາກ: -ທຶນປະກອບຂອງລັດ. -ທຶນປະກອບຂອງປະຊາຊົນ. -ທຶນຊ່ວຍເຫຼືອຈາກສາກົນ. ...ມາດຕາຫ້າສິບເອັດ:ແນວພັນພືດແລະແນວພັນສັດ. ມາດຕາຫ້າສິບເອັດ:ແນວພັນພືດແລະແນວພັນສັດ. ກະຊວງກະສິກໍາແລະປ່າໄມ້ເປັນຜູ້ຮັບຜິດຊອບຄົ້ນຄວ້າວ ິທະຍາສາດຊອກຫາແນວພັນພືດ,ແນວພັນສັດຢູ່ພາຍໃນແລະຈາກ ຕ່າງປະເທດທີ່ດີແລະເໝາະສົມກັບສະພາບດິນຟ້າອາກາດຂອງ ແຕ່ລະທ້ອງຖິ່ນຂອງສາທາລະນະລັດປະຊາທິປະໄຕປະຊາຊົນລາວ ເພື່ອໃຫ້ການຜະລິດກະສິກໍາມີປະສິດທິພາບສູງໂດຍປະສານສົບ ທົບກັບອົງການວິທະຍາສາດ,ເຕັກໂນໂລຊີແລະສິ່ງແວດລ້ອມ,ມະ ຫາວິທະຍາໄລແຫ່ງຊາດແລະອໍານາດການປົກຄອງທ້ອງຖິ່ນ. ...ມາດຕາຫ້າສິບສອງ:ຝຸ່ນແລະອາຫານສັດ ມາດຕາຫ້າສິບສອງ:ຝຸ່ນແລະອາຫານສັດ ລັດສົ່ງເສີມການສະໜອງຝຸ່ນແກ່ຊາວກະສິກອນຢ່າງ ກວ້າງຂວາງແລະທັນກັບລະດູການເພື່ອຮັບປະກັນໃຫ້ການຜະລິດ ກະສິກໍາມີປະສິດທະຜົນສູງທາງດ້ານປະລິມານແລະຄຸນນະພາບ ໂດຍຊຸກຍູ້ໃຫ້ມີການຜະລິດຝຸ່ນອົງຄະທາດແລະຝຸ່ນວິທະຍາສາດ ຢູ່ພາຍໃນປະເທດແລະໃນກໍລະນີທີ່ຈໍາເປັນກໍ່ສາມາດນໍາເຂົ້າຈາກ ຕ່າງປະເທດໄດ້ຕາມລະບຽບກົດໝາຍ. ລົດສົ່ງເສີມໃຫ້ມີການຕອບສະໜອງດ້ານອາຫານສັດໃຫ້ ແກ່ສັດລ້ຽງຂອງຄອບຄົວແລະສັດລ້ຽງເປັນທຸລະກິດດ້ວຍການຊຸກ ຍູ້ໃຫ້ຊອກຫາແນວພັນພືດທີ່ດີແກ່ການລ້ຽງສັດຈາກພາຍໃນແລະ ຕ່າງປະເທດ,ຜະລິດວັດຖະດິບປ້ອງໂຮງງານອາຫານສັດລວມທັງ ການກໍ່ສ້າງໂຮງງານປຸງແຕ່ງອາຫານສັດ. ໃນກໍລະນີທີ່ການຜະລິດອາຫານສັດຢູ່ພາຍໃນປະເທດຫາກ ບໍ່ພຽງພໍກໍ່ອະນຸຍາດໃຫ້ນໍາເຂົ້າຈາກຕ່າງປະເທດໄດ້ຕາມລະບຽບ ກົດໝາຍ. ...ມາດຕາຫ້າສິບສາມ:ຢາປາບສັດຕູພືດແລະຢາປົວສັດ. ມາດຕາຫ້າສິບສາມ:ຢາປາບສັດຕູພືດແລະຢາປົວສັດ. ເພື່ອຕອບສະໜອງຢາປາບສັດຕູພືດແລະຢາປົວສັດໃຫ້ ພຽງພໍແລະທັນເວລານັ້ນລັດສົ່ງເສີມການຜະລິດຢາປາບສັດຕູ ພືດແລະຢາປົວສັດຢູ່ພາຍໃນປະເທດແລະອະນຸຍາດໃຫ້ນໍາຢາ ດັ່ງກ່າວເຂົ້າມາຈາກຕ່າງປະເທດຕາມລະບຽບກົດໝາຍໃນກໍ ລະນີທີ່ຈໍາເປັນ. ...ມາດຕາຫ້າສິບສີ່:ເຄື່ອງມືແລະພາຫະນະກົນຈັກການກະເສດ. ມາດຕາຫ້າສິບສີ່:ເຄື່ອງມືແລະພາຫະນະກົນຈັກການກະເສດ. ເຄື່ອງມືແລະພາຫະນະກົນຈັກການກະເສດແມ່ນພາຫະນະ ທີ່ຈໍາເປັນແລະມີຄວາມສໍາຄັນໃນການຍົກປະສິດທະພາບຂອງການ ຜະລິດກະສິກໍາ.ລັດສົ່ງເສີມໃຫ້ທໍາການຜະລິດເຄື່ອງມືແລະພາຫະ ນະກົນຈັກການກະເສດທີ່ເໝາະສົມແລະທັນສະໄໝຢູ່ພາຍໃນປະ ເທດແລະໃນກໍລະນີທີ່ຈໍາເປັນກໍອະນຸຍາດໃຫ້ນໍາເຂົ້າຈາກຕ່າງປະ ເທດຕາມລະບຽບກົດໝາຍໃຫ້ພຽງພໍແລະທັນເວລາ.ນອກຈາກນີ້ ລັດຍັງສົ່ງເສີມໃຫ້ມີການຈັດຕັ້ງກອງກົນຈັກການກະເສດໃນເຂດ ຕ່າງໆເປັນຕົ້ນໃນເຂດຈຸດສຸມກະສິກໍາ. ...ມາດຕາຫ້າສິບຫ້າ:ຊົນລະປະທານ ມາດຕາຫ້າສິບຫ້າ:ຊົນລະປະທານ ເພື່ອໃຫ້ການຜະລິດກະສິກໍາສາມາດດໍາເນີນໄດ້ຫຼາຍລະ ດູການແລະມີປະສິດທະພາບລັດສົ່ງເສີມໃຫ້ມີການພັດທະນາຊົນ ລະປະທານດ້ວຍຫຼາຍລະດັບ,ຫຼາຍຂະໜາດ,ຢ່າງກວ້າງຂວາງ ເປັນຕົ້ນການຂຸດສະ,ການສ້າງອ່າງເກັບນໍ້າ,ການຜະລິດແລະ ການນໍາເຂົ້າຈາກຕ່າງປະເທດຈັກສູບນໍ້າຢ່າງພຽງພໍຕາມລະ ບຽບກົດໝາຍ. ອໍານາດການປົກຄອງມີໜ້າທີ່ຊຸກຍູ້,ປຸກລະດົມການສ້າງ ຊົນລະປະທານດ້ວຍທຶນຂອງບຸກຄົນ,ລວມໝູ່,ລັດຮ່ວມມືກັບປະ ຊາຊົນຫຼືລັດເປັນຜູ້ລົງທຶນເອງ. ...ມາດຕາຫ້າສິບຫົກ:ວິຊາການ. ມາດຕາຫ້າສິບຫົກ:ວິຊາການ. ໃນການຜະລິດກະສິກໍາຂອດວິຊາການແມ່ນມີລັກສະນະ ຕັດສິນ,ລັດມີໜ້າທີ່ກໍ່ສ້າງນັກວິຊາການດ້ານກະສະກໍາຫຼາຍລະດັບ ເພື່ອຕອບສະໜອງຄວາມຕ້ອງການທີ່ຈໍາເປັນເພື່ອຊຸກຍູ້,ຊີ້ນໍາ ຊາວກະສິກອນໂດຍເລີ່ມແຕ່ເວລາກະກຽມລົງມືທໍາການຜະລິດ ຈົນຮອດເວລາເກັບກ່ຽວ,ຕະຫຼອດຮອດການເກັບຮັກສາ,ການ ປຸງແຕ່ງເບື້ອງຕົ້ນແລະການຫຸ້ມຫໍ່,ຂົນສົ່ງໄປສູ່ຕະຫຼາດ. ນອກຈາກນີ້ລັດຍັງສົ່ງເສີມໃຫ້ພາກສ່ວນອື່ນກໍ່ສ້າງນັກວິ ຊາການດ້ານກະສິກໍາອີກດ້ວຍ. ...ມາດຕາຫ້າສິບເຈັດ:ຂໍ້ມູນຂ່າວສານທາງດ້ານກະສິກໍາ ມາດຕາຫ້າສິບເຈັດ:ຂໍ້ມູນຂ່າວສານທາງດ້ານກະສິກໍາ ລັດຕ້ອງຕອບສະໜອງຂໍ້ມູນຂ່າວສານ,ສະຖິຕິກ່ຽວກັບ ການຜະລິດກະສິກໍາເຊັ່ນ:ເຕັກນິກການປູກຝັງ,ລ້ຽງສັດແລະການ ປະມົງ,ແນວພັນພືດແລະແນວພັນສັດ,ຄຸນນະພາບແລະມາດຕະ ຖານສາກົນ,ການເໜັງຕີງຂອງລາຄາໃນທ້ອງຕະຫຼາດ,ຂໍ້ມູນ ກ່ຽວກັບອຸຕຸນິຍົມ,ອຸທົກກະສາດແລະອື່ນໆ,ສ້າງລະບົບເກັບກໍາ ຂໍ້ມູນ,ຂ່າວສານ,ສະຖິຕິແຕ່ຂັ້ນບ້ານ,ຫົວໜ່ວຍຮາກຖານຂຶ້ນມາ ເພື່ອໃຫ້ມີຂໍ້ມູນຕົວຈິງ.ພ້ອມກັນນັ້ນລັດກໍ່ຊຸກຍູ້ໃຫ້ພາກສ່ວນອື່ນ ປະກອບສ່ວນໃນການສະໜອງຂໍ້ມູນຂ່າວສານທາງດ້ານກະສິ ກໍາ. ...ມາດຕາຫ້າສິບແປດ:ສູນຄົ້ນຄວ້າແລະສະຖານີທົດລອງ ມາດຕາຫ້າສິບແປດ:ສູນຄົ້ນຄວ້າແລະສະຖານີທົດລອງ ສູນຄົ້ນຄວ້າແລະສະຖານນີທົດລອງມີບົດບາດໃນການຄົ້ນ ຄວ້າ,ນໍາໃຊ້ບົດຮຽນທີ່ດີຢູ່ພາຍໃນປະເທດແລະນໍາເອົາຜົນສໍາ ເລັດຂອງສາກົນທາງດ້ານກະສິກໍາເຂົ້າມານໍາໃຊ້ພາຍໃນປະ ເທດເພື່ອເພີ່ມທະວີປະສິດທິຜົນຂອງຜົນຜະລິດກະສິກໍາ. ສູນຄົ້ນຄວ້າລະສະຖານນີທົດລອງມີໜ້າທີ່ໃນການຄົ້ນຄວ້າ ແລະທົດລອງແນວພັນພືດແລະແນວພັນສັດ,ຝຸ່ນແລະອາຫານ ສັດ,ຢາປາບສັດຕູພືດແລະຢາປົວສັດ,ເຕັກນິກການຜະລິດພາຫະ ນະກົນຈັກການກະເສດລວມທັງເຕັກນິກຂອງການປູກຝັງແລະ ລ້ຽງສັດ. ລັດສົ່ງເສີມການສ້າງແລະຂະຫຍາຍສູນຄົ້ນຄວ້າແລະສະ ຖານນີທົດລອງໃນເຂດການຜະລິດຕ່າງໆທີ່ເຫັນວ່າເໝາະສົມ. ...ມາດຕາຫ້າສິບເກົ້າ:ການຝຶກອົບຮົມຊາວກະສິກອນ ມາດຕາຫ້າສິບເກົ້າ:ການຝຶກອົບຮົມຊາວກະສິກອນ ເພື່ອເຮັດໃຫ້ການຜະລິດກະສິກໍາມີປະສິດທິພາບແລະສາ ມາດເປັນສິນຄ້າໄດ້ລັດເອົາໃຈໃສ່ຝຶກອົບຮົມຊາວກະສິກອນກ່ຽວ ກັບການປູກຝັງ,ລ້ຽງສັດແລະການປະມົງໃຫ້ຮູ້ຈັກນໍາໃຊ້ເຕັກນິກ ວິທະຍາສາດແລະເຕັກໂນໂລຊີໃໝ່ຢ່າງກວ້າງຂວາງໃນການ ຜະລິດກະສິກໍາດ້ວຍການຈັດການຝຶກອົບຮົມ,ທັດສະນະສຶກສາ ແລະສໍາມະນາຢູ່ພາຍໃນແລະຕ່າງປະເທດ,ຮຽນຮູ້ມາດຕະຖານ ສາກົນກ່ຽວກັບຜະລິດຕະຜົນກະສິກໍາ.ນອກຈາກນີ້ກໍ່ເອົາບົດຮຽນ ທີ່ດີຈາກຄອບຄົວຕົວແບບແລະຫົວໜ່ວຍການຜະລິດກະສິກໍາຢູ່ ພາຍໃນມາເຜີຍແຜ່ຮໍ່າຮຽນ,ຜັນຂະຫຍາຍໃຫ້ກວ້າງຂວາງ ແລະທັນເວລາ. ລັດສົ່ງເສີມໃຫ້ພາກສ່ວນຕ່າງໆມີສ່ວນຮ່ວມໃນການຝຶກ ອົບຮົມຊາວກະສິກອນກ່ຽວກັບການຜະລິດກະສິກໍາ. ລັດຈະນໍາເອົາວິຊາກະສິກໍາພື້ນຖານເຂົ້າໃນຫຼັກສູດການ ສຶກສາ. ...ມາດຕາຫົກສິບ:ສາງ,ໂຮງເຢັນ,ຫ້ອງເຢັນແລະໂຮງງານປຸງແຕ່ງ. ມາດຕາຫົກສິບ:ສາງ,ໂຮງເຢັນ,ຫ້ອງເຢັນແລະໂຮງງານປຸງ ແຕ່ງ. ເພື່ອຮັກສາຜະລິດຕະຜົນກະສິກໍາໃຫ້ຢູ່ໃນສະພາບຄົງຕົວ ແລະເກັບຮັກສາໄວ້ໄດ້ຍາວນານລັດສົ່ງເສີມໃຫ້ປະຊາຊົນສ້າງ ສາງ,ໂຮງອົບ,ຫ້ອງເຢັນແລະໂຮງງານປຸງແຕ່ງຜົນຜະລິດກະສິ ກໍາເບື້ອງຕົ້ນຢ່າງກວ້າງຂວາງແລະຖືກຕ້ອງຕາມມາດຕະຖານ ເຕັກນິກ. ກະຊວງກະສິກໍາແລະປ່າໄມ້ມີໜ້າທີ່ແນະນໍາ,ຝຶກອົບຮົມ ທາງດ້ານວິຊາການກ່ຽວກັບລະບົບສາງ,ໂຮງອົບ,ຫ້ອງເຢັນ ແລະໂຮງງານປຸງແຕ່ງເບື້ອງຕົ້ນໃຫ້ປະຊາຊົນ. ...ມາດຕາຫົກສິບເອັດ:ທະນາຄານເມັດພືດແລະທະນາຄານສັດ ມາດຕາຫົກສິບເອັດ:ທະນາຄານເມັດພືດແລະທະນາຄານສັດ ເພື່ອຮັບປະກັນໃຫ້ຊາວກະສິກອນມີທຶນຮອນທໍາການຜະລິດ ແລະໃຊ້ຈ່າຍໃນຄອບຄົວລັດຊຸກຍູ້-ສົ່ງເສີມໃຫ້ມີການສ້າງຕັ້ງທະນາ ຄານເມັດພືດແລະທະນາຄານສັດເພື່ອຄອບສະໜອງຄວມຕ້ອງ ການຂອງຊາວກະສິກອນໃນເວລາຈໍາເປັນດ້ວຍການເອົາຜົນຜະ ລິດຂອງຕົນໄປເປັນຫຼັກຊັບຄໍ້າປະກັນເພື່ອກູ້ຢືມເງິນແລະຊາວກະ ສິກອນມີສິດນໍາເອົາຜະລິດຕະຜົນທີ່ນໍາໄປຄໍ້າປະກັນນັ້ນອອກຈໍາ ໜ່າຍໃນເວລາຜົນຜະລິດມີລາຄາສູງ. ນອກຈາກນີ້ທະນາຄານເມັດພືດແລະທະນາຄານສັດຍັງມີ ຈຸດປະສົງໃຫ້ຊາວກະສິກອນສາມາດກູ້ຢືມເມັດພືດຫຼືສັດໄປນໍາໃຊ້ ໃນເວລາທີ່ຈໍາເປັນ. ...ມາດຕາຫົກສິບສອງ:ການຕະຫຼາດ ມາດຕາຫົກສິບສອງ:ການຕະຫຼາດ ການຈໍລະຈອນແຈກຢາຍສິນຄ້າມີຄວາມສໍາຄັນໃນການ ກະຕຸກຊຸກຍູ້ການຜະລິດສິນຄ້າແລະການຜະລິດສໍາປະທານເປີດ ກວ້າງດັ່ງນັ້ນລັດຊຸກຍູ້ໃຫ້ພາກສ່ວນເສດຖະກິດຕ່າງໆຊອກຫາ ຕະຫຼາດພາຍໃນແລະຕ່າງປະເທດດ້ວຍການໂຄສະນາສິນຄ້າ, ການເປີດການວາງສະແດງສິນຄ້າກະສິກໍາແລະເປີດກວ້າງການ ພົວພັນກັບສາກົນກ່ຽວກັບການຊື້-ຂາຍ,ແລກປ່ຽນສິນຄ້າກະສິກໍາ. ນອກຈາກນີ້ລັດຍັງຊຸກຍູ້ການຜະລິດກະສິກໍາຂອງປະຊາຊົນດ້ວຍ ການຜູກພັນສອງສົ້ນລວມທັງສົ່ງເສີມການສ້າງຕັ້ງສະຫະກອນ ແລະບໍລິສັດຂອງລັດເພື່ອຜູກພັນຊື້-ຂາຍຜົນຜະລິດກະສິກໍາ. ການນໍາຜົນຜະລິດກະສິກໍາເຂົ້າມາໃນປະເທດຫຼືສົ່ງອອກ ນອກປະເທດຕ້ອງປະຕິບັດໃຫ້ຖືກຕ້ອງຕາມລະບຽບກົດໝາຍ. ...ມາດຕາຫົກສິບສາມ:ລາຄາ ມາດຕາຫົກສິບສາມ:ລາຄາ ລັດຮັບປະກັນລາຄາຕໍ່າສຸດສໍາລັບສິນຄ້າກະສິກໍາບາງຊະ ນິດທີ່ຈໍາເປັນແກ່ການດໍາລົງຊີວິດຂອງປະຊາຊົນ. ໃນກໍລະນີທີ່ຈໍາເປັນລັດຈະໄປເກັບຊື້ຜະລິດຕະຜົນກະສິກໍາ ດັ່ງກ່າວເພື່ອຮັກສາລາຄາໃຫ້ໝັ້ນທ່ຽງເປັນຕົ້ນໃນລະດູການເກັບ ກ່ຽວ.ນອກຈາກນີ້ລັດຕ້ອງຊອກທຸກວິທີທາງເພື່ອສະກັດກັ້ນການ ກົດໜ່ວງລາຄາສິນຄ້າກະສິກໍາ,ທັງໝົດເຫຼົ່ານີ້ແນໃສ່ປົກປ້ອງຜົນ ປະໂຫຍດຂອງຜູ້ຜະລິດແລະຜູ້ບໍລິໂພກ. ...ມາດຕາຫົກສິບສີ່:ການປົກປ້ອງຜົນປະໂຫຍດຂອງຊາວກະສິກອນ ມາດຕາຫົກສິບສີ່:ການປົກປ້ອງຜົນປະໂຫຍດຂອງຊາວກະສິກອນ ລັດເອົາໃຈໃສ່ປົກປ້ອງຜົນປະໂຫຍດຂອງຊາວກະສິກອນ ດ້ວຍການຊຸກຍູ້ການຂະຫຍາຍການຜະລິດແລະການຊົມໃຊ້ຜະລິດ ຕະຜົນກະສິກໍາພາຍໃນປະເທດ,ການຫຼຸດຜ່ອນແລະຈໍາກັດການນໍາ ເຂົ້າຜະລິດຕະຜົນກະສິກໍາຈາກຕ່າງປະເທດທີ່ບໍ່ຈໍາເປັນລວມທັງ ການນໍາໃຊ້ມາດຕະການສົ່ງເສີມຕ່າງໆທີ່ໄດ້ກໍານົດໄວ້ໃນພາກທີ ສີ່ຂອງກົດໝາຍສະບັບນີ້. ..ພາກທີ5ການປົກປັກຮັກສາສິ່ງແວດລ້ອມ ...ມາດຕາຫົກສິບຫ້າ:ການປົກປັກຮັກສາສິ່ງແວດລ້ອມ ມາດຕາຫົກສິບຫ້າ:ການປົກປັກຮັກສາສິ່ງແວດລ້ອມ ບຸກຄົນແລະການຈັດຕັ້ງທີ່ດໍາເນີນກິດຈະການກະສິກໍາປະ ເພດຕ່າງໆຈະຕ້ອງໄດ້ເອົາໃຈໄສ່ປົກປັກຮັກສາສິ່ງແວດລ້ອມສັງ ຄັມແລະສິ່ງແວດລ້ອມທໍາມະຊາດເຊັ່ນ:ຄົນ,ສັດ,ດິນ,ນໍ້າ,ປ່າໄມ້, ອາກາດ. ...ມາດຕາຫົກສິບຫົກ:ການປົກປັກຮັກສາສິ່ງແວດລ້ອມໃນການປູກຝັງ. ມາດຕາຫົກສິບຫົກ:ການປົກປັກຮັກສາສິ່ງແວດລ້ອມໃນການ ປູກຝັງ. ການບຸກເບີກ,ກຽມແລະນໍາໃຊ້ດິນ,ການກໍ່ສ້າງກິດຈະ ການຊົນລະປະທານແລະການນໍາໃຊ້ນໍາ້,ການນໍາໃຊ້ຝຸ່ນແລະ ການເກັບຮັກສາຢາປາບສັດຕູພືດຕ້ອງຈໍາກັດຜົນກະທົບອັນບໍ່ດີ ຕໍ່ຄົນ,ສັດ,ດິນ,ນໍ້າ,ປ່າໄມ້ແລະອາກາດ. ...ມາດຕາຫົກສິບເຈັດ:ການປົກປັກຮັກສາສິ່ງແວດລ້ອມໃນການລ້ຽງສັດ ມາດຕາຫົກສິບເຈັດ:ການປົກປັກຮັກສາສິ່ງແວດລ້ອມໃນການ ລ້ຽງສັດ ການລ້ຽງສັດຕ້ອງຈັດຢູ່ໃນສະຖານທີ່ທີ່ເໝາະສົມ,ບໍ່ຄວນ ເຮັດຄອກສັດໃສ່ກ້ອງຕະລ່າງເຮືອນຫຼືເຮັດຄອກສັດໃກ້ນ້້າສ້າງຫຼື ໃຫ້ຫ້ວຍ,ໜອງ,ຄອງ,ບຶງຂອງສາທາລະນະ.ການລ້ຽງສັດຕ້ອງ ເອົາໃນໃສ່ອະນາໄມຄອກສັດຢ່າງເປັນປະຈໍາເພື່ອຫຼີກເວັ້ນຈາກ ມົນພາວະທີ່ເປັນອັນຕະລາຍຕໍ່ສຸຂະພາບຂອງຄົນແລະສິ່ງແວດ ລ້ອມ.ບໍ່ໃຫ້ລ້ຽງສັດຕາມແຄມທາງຫຼວງແຫ່ງຊາດ,ການລ້ຽງ ສັດຕ້ອງໄດ້ເອົາໃຈໃສ່ຄຸ້ມຄອງຮັກສາເພື່ອບໍ່ໃຫ້ທໍາລາຍຜົນລະ ປູກຂອງຜູ້ອື່ນຫຼືບໍ່ໃຫ້ເກີດອຸປະຕິເຫດບົນທ້ອງຖະໜົນ. (ຫ້າມລ້ຽງສັດໃນເຂດທາງຫຼວງ) ...ມາດຕາຫົກສິບແປດ:ການປົກປັກຮັກສາສິ່ງແວດລ້ອມໃນການປະມົງ. ມາດຕາຫົກສິບແປດ:ການປົກປັກຮັກສາສິ່ງແວດລ້ອມໃນການ ປະມົງ. ການປະມົງຕ້ອງຮັບປະກັນການປົກປັກຮັກສາແລະຂະ ຫຍາຍແນຍພັນປາແລະສັດນໍ້າອື່ນໆ,ບໍ່ໃຫ້ນໍາໃຊ້ອຸປະກອນຫຼືວິ ທີການທີ່ມີລັກຊະນະທໍາລາຍ,ດັບສູນພັນປາແລະສັດນໍ້າອື່ນໆ ເຊັ່ນ:ຢາເບື່ອ,ລະເບີດ,ໄຟຟ້າ,ແຫຖີ່,ມອງຖີ່,ໜ້າກາກລວມ ທັງການນໍາໃຊ້ຕ້ອນ,ລີ່,ໂຕ້ງ,ຕາມຫ້ວຍຮ່ອງເພື່ອຮີບໂຮມເອົາ ປານ້ອຍ,ປາໃຫຍ່ເປັນຕົ້ນແມ່ນໃນລະດູແຜ່ພັນ. ການລ້ຽງປາແລະສັດນໍ້າອື່ນໆຕ້ອງຮັກສາບໍ່ໃຫ້ນໍ້າເນົ່າ ເໝັນຊຶ່ງຈະເປັນອັນຕະລາຍຕໍ່ສິ່ງແວດລ້ອມ. ..ພາກທີ6ການຄຸ້ມຄອງແລະກວດກາກິດຈະການກະສິກໍາ ...ໝວດທີ1ການຄຸ້ມຄອງກິດຈະການກະສິກໍາ ....ມາດຕາຫົກສິບເກົ້າ:ອົງການຄຸ້ມຄອງກິດຈະການກະສິກໍາ ມາດຕາຫົກສິບເກົ້າ:ອົງການຄຸ້ມຄອງກິດຈະການກະສິກໍາ ອົງການຄຸ້ມຄອງກິດຈະການກະສິກໍາປະກອບມີ: -ກະຊວງກະສິກໍາແລະປ່າໄມ້. -ພະແນກກະສິກໍາແລະປ່າໄມ້ແຂວງ,ກໍາແພງນະຄອນ ແລະເຂດພິເສດ. -ຫ້ອງການກະສິກໍາແລະປ່າໄມ້ເມືອງ: -ອໍານາດການປົກຄອງບ້ານ. ໃນກໍລະນີທີ່ຈໍາເປັນກໍ່ອາດຈະຈັດຕັ້ງຄະນະກໍາມະ ການສະເພາະຂຶ້ນຕື່ມອີກເພື່ອປະກອບສ່ວນເຂົ້າໃນການຄຸ້ມ ຄອງກິດຈະການກະສິກໍາ. ....ມາດຕາເຈັດສິບ:ສິດແລະໜ້າທີ່ຂອງກະຊວງກະສິກໍາແລະປ່າໄມ້ ມາດຕາເຈັດສິບ:ສິດແລະໜ້າທີ່ຂອງກະຊວງກະສິກໍາແລະ ປ່າໄມ້ ສິດແລະໜ້າທີ່ຂອງກະຊວງກະສິກໍາແລະປ່າໄມ້ກ່ຽວ ກັບການຄຸ້ມຄອງກິດຈະການກະສິກໍາມີດັ່ງຕໍ່ໄປນີ້: -ເປັນເສນາທິການໃຫ້ແກ່ລັດຖະບານໃນການຜັນຂະ ຫຍາຍຍຸດທະສາດກ່ຽວກັບການຜະລິດກະສິກໍາໃຫ້ກາຍເປັນ ແຜນການ,ໂຄງການລະອຽດແລະລະບຽບການເພື່ອຄຸ້ມຄອງ ແລະກວດກາກິດຈະການກະສິກໍາ. -ສ້າງຮ່າງແຜນແມ່ບົດ,ແຜນໄລຍະຍາວ,ໄລຍະກາງ, ໄລຍະສັ້ນແລະບັນດາໂຄງການກ່ຽວກັບການພັດທະນາການ ຜະລິດກະສິກໍາ. -ວາງຂໍ້ກໍານົດ,ກົດລະບຽບກ່ຽວກັບການຜະລິດ,ການ ຮັກສາສິ່ງແວດລ້ອມແລະການພັດທະນາກິດຈະການກະສິກໍາ ໃນຂອບເຂດທົ່ວປະເທດ. -ຄົ້ນຄວ້າແລະມີຄໍາເຫັນກ່ຽວກັບຄໍາຮ້ອງຂໍດໍາເນີນທຸລະ ກິດກະສິກໍາຂະໜາດໃຫຍ່ຫຼືມີຄວາມສໍາຄັນ. -ຄົ້ນຄວ້າວິທະຍາສາດເຕັກນິກດ້ານກະສິກໍາ,ສ້າງຕາ ໜ້າງສູນຄົ້ນຄວ້າແລະສະຖານນີ້ທົດລອງແລະໜ່ວຍສົ່ງເສີມ ກະສິກໍາໃນທົ່ວປະເທດ,ສະໜອງຂໍ້ມູນຂ່າວສານສະຖິຕິທາງ ດ້ານກະສິກໍາ,ອຸຕຸນິຍົມແລະອຸທົກກະສາດ. -ປະສານສົບທົບກັບອໍານາດການປົກຄອງທ້ອງຖິ່ນແລະ ພາກສ່ວນທີ່ກ່ຽວຂ້ອງເພື່ອສໍາຫຼວດທ່າແຮງທາງດ້ານຊັບພະ ຍາກອນທໍາມະຊາດແລະເຂດຈຸດສຸມກະສິກໍາ. -ກວດກາກິດຈະການກະສິກໍາໃນການປະຕິບັດລະບຽບ, ກົດໝາຍ,ມາດຕະຖານເຕັກນິກຕ່າງໆເພື່ອໃຫ້ການຜະລິດມີປະ ສິດທິຜົນ. -ກໍ່ສ້າງ,ບໍລຸງແລະຍົກລະດັບນັກວິຊາການຊັ້ນກາງ ແລະຊັ້ນສູງໂດຍປະສານສົມທົບກັບມະຫາວິທະຍາໄລແຫ່ງ ຊາດລວມທັງຊີ້ນໍາການກໍ່ສ້າງແລະຍົກລະດັບໃຫ້ນັກວິຊາ ການຊັ້ນຕົ້ນແລະຊາວກະສິກອນທົ່ວໄປ. -ຮ່ວມມືກັບຕ່າງປະເທດທາງດ້ານການພັດທະນາກະສິກໍາ. -ປະຕິບັດສິດແລະໜ້າທີ່ອື່ນໆກ່ຽວກັບການຄຸ້ມອງກິດຈະ ການກະສິກໍາໃນຂອບເຂດທີ່ຕົນຮັບຜິດຊອບ. ....ມາດຕາເຈັດສິບເອັດ:ສິດແລະໜ້າທີ່ຂອງພະແນກກະສິກໍາແລະປ່າໄມ້ແຂວງ,ກໍາແພງນະຄອນແລະເຂດພິເສດ. ມາດຕາເຈັດສິບເອັດ:ສິດແລະໜ້າທີ່ຂອງພະແນກກະສິກໍາ ແລະປ່າໄມ້ແຂວງ,ກໍາແພງນະຄອນແລະເຂດພິເສດ. ສິດແລະໜ້າທີ່ຂອງພະແນກກະສິກໍາແລະປ່າໄມ້ແຂວງ, ກໍາແພງນະຄອນແລະເຂດພິເສດກ່ຽວກັບການຄຸ້ມຄອງກິດຈະ ການກະສິກໍາດັ່ງຕໍ່ໄປນີ້: -ເປັນເສນາທິການໂດຍກົງໃຫ້ກະຊວງກະສິກໍາແລະປ່າໄມ້ ແລະອໍານາດການປົກຄອງແຂວງ,ກໍາແພງນະຄອນແລະເຂດພິ ເສດກ່ຽວກັບວຽກງານກະສິກໍາ. -ຜັນຂະຫຍາຍແຜນແມ່ບົດ,ແຜນໄລຍະຍາວ,ໄລຍະກາງ ແລະໄລຍະສັ້ນໃຫ້ເປັນໂຄງການອັນລະອຽດເພື່ອຄວາມສະດວກ ໃນການຈັດຕັ້ງປະຕິບັດ. -ກໍ່ສ້າງ,ບໍາລຸງຍົກລະດັບນັກວິຊາການກະສິກໍາຊັ້ນຕົ້ນໃຫ້ ເມືອງແລະຊາວກະສິກອນພາຍໃນແຂວງ. -ຄົ້ນຄວ້າແລະມີຄໍາເຫັນກ່ຽວກັບຄໍາຮ້ອງຂໍດໍາເນີນທຸລະກິດ ກະສິກໍາໃນຂອບເຂດທີ່ຕົນຮັບຜິດຊອບ. -ສໍາຫຼວດທ່າແຮງທາງດ້ານຊັບພະຍາກອນທໍາມະຊາດ ແລະຈຸດສຸມກະສິກໍາລວມທັງການຈັດສັນທີ່ດິນກະສິກໍາໃນຂອບ ເຂດຄວາມຮັບຜິດຊອບຂອງຕົນ. -ປະຕິບັດສິດແລະໜ້າທີ່ອື່ນໆກ່ຽວກັບການຄຸ້ມຄອງກິດຈະ ການກະສິກໍາໃນຂອບເຂດທີ່ຕົນຮັບຜິດຊອບ. ....ມາດຕາເຈັດສິບສອງ:ສິດແລະໜ້າທີ່ຂອງຫ້ອງການກະສິກໍາແລະປ່າໄມ້ເມືອງ. ມາດຕາເຈັດສິບສອງ:ສິດແລະໜ້າທີ່ຂອງຫ້ອງການກະສິກໍາ ແລະປ່າໄມ້ເມືອງ. ສິດແລະໜ້າທີ່ຂອງຫ້ອງການກະສິກໍາແລະປ່າໄມ້ ເມືອງກ່ຽວກັບການຈັດຕັ້ງປະຕິບັດວຽກງານກະສິກໍາດັ່ງຕໍ່ ໄປນີ້: -ເປັນເສນາທິການໂດຍກົງໃຫ້ພະແນກກະສິກໍາແຂວງ, ກໍາແພງນະຄອນແລະເຂດພິເສດແລະອໍານາດການປົກຄອງ ເມືອງໃນການຈັດຕັ້ງປະຕິບັດແຜນການ,ຂໍ້ກໍານົດ,ກົດລະບຽບ ແລະຄໍາແນະນໍາຂອງພະແນກກະສິກໍາແຂວງ,ກໍາແພງນະ ຄອນແລະເຂດພິເສດກ່ຽວກັບການຜະລິດກະສິກໍາ. -ຈັດຕັ້ງປະຕິບັດຕົວຈິງແຜນການໄລຍະຍາວ,ໄລຍະ ກາງ,ໄລຍະສັ້ນແລະໂຄງການຕ່າງໆກ່ຽວກັບການພັດທະນາ ກະສິກໍາຢູ່ໃນແຕ່ລະບ້ານ. -ສໍາຫຼວດທ່າແຮງທາງດ້ານຊັບພະຍາກອນທໍາມະຊາດ ແລະຈຸດສຸມກະສິກໍາລວມທັງການຈັດສັນທີ່ດິນກະສິກໍາໃນຂອບ ເຂດຄວາມຮັບຜິດຊອບຂອງຕົນ. -ຝຶກອົບຮົມແລະແນະນໍາເຕັກນິກກະເສດສູມໃນການປູກ ຝັງ,ການລ້ຽງສັດແລະການປະມົງໃຫ້ແກ່ປະຊາຊົນ. -ປະຕິບັດສິດແລະໜ້າທີ່ອື່ນໆກ່ຽວກັບການຈັດຕັ້ງປະຕິ ບັດວຽກງານກະສິກໍາ. ....ມາດຕາເຈັດສິບສາມ:ສິດແລະໜ້າທີ່ຂອງອໍານາດການປົກຄອງບ້ານ ມາດຕາເຈັດສິບສາມ:ສິດແລະໜ້າທີ່ຂອງອໍານາດການປົກຄອງ ບ້ານ ສິດແລະໜ້າທີ່ຂອງອໍານາດການປົກຄອງບ້ານກ່ຽວກັບ ການຈັດຕັ້ງປະຕິບັດວຽກງານກະສິກໍາມີດ່ັງຕໍ່ໄປນີ້: -ຈັດຕັ້ງປະຕິບັດຕົວຈິງແຜນການ,ກິດຈະການ,ຂໍ້ກໍານົດ,ກົດລະ ບຽບ,ຄໍາແນະນໍາຂອງຫ້ອງການກະສິກໍາ-ປ່າໄມ້ເມືອງແລະ ອໍານາດການປົກຄອງເມືອງກ່ຽວກັບການຜະລິດກະສິກໍາ. -ປຸກລະດົມ,ຊຸກຍູ້ຄອບຄົວຊາວກະສິກອນໃຫ້ດໍາເນີນການ ຜະລິດສະບຽງອາຫານໃຫ້ກຸ້ມກິນ,ມີສ່ວນແຮໄວ້ແລະເປັນສິນຄ້າ ດ້ວຍວິທີການເຮັດກະເສດສຸມ,ເປັນຕົ້ນເຜີຍແຜ່ການນໍາໃຊ້ເຕັກ ນິກການຜະລິດແບບໃໝ່ທີ່ທັນສະໄໝແລະນໍາພາປະຊາຊົນເຮັດ ຕົວຈິງໃຫ້ໄດ້ຮັບໝາກຜົນດີ. -ຈັດສັນສະຖານທີ່ການປູກຝັງແລະລ້ຽງສັດຂອງແຕ່ລະ ຄອບຄົວພາຍໃນບ້ານ. -ປະຕິບັດສິດແລະໜ້າທີ່ອື່ນໆກ່ຽວກັບການຈັດຕັ້ງປະຕິບັດ ວຽກງານກະສິກໍາທີ່ຫ້ອງການກະສິກໍາແລະປ່າໄມ້ເມືອງແລະ ອໍານາດການປົກຄອງເມືອງມອບໝາຍໃຫ້. ...ໝວດທີ2ການກວດກາກິດຈະການກະສິກໍາ ....ມາດຕາເຈັດສິບສີ່:ການກວດກາກິດຈະການກະສິກໍາ ມາດຕາເຈັດສິບສີ່:ການກວດກາກິດຈະການກະສິກໍາ ການກວດກາກິດຈະການກະສິກໍາແມ່ນການກວດເບິ່ງ ການເຄື່ອນໄຫວການຜະລິດກະສິກໍາເພື່ອໃຫ້ດໍາເນີນໄປຢ່າງຖືກ ຕ້ອງຕາມເປົ້າໝາຍ,ຕາມກົດໝາຍວ່າດ້ວຍກະສິກໍາ,ລະບຽບ ແລະກົດໝາຍອື່ນໆແນ່ໃສ່ຮັບປະກັນໃຫ້ການຜະລິດກະສິກໍາມີ ປະສິທິຜົນທັງຮັບປະກັນຄວາມປອດໄພແລະການປົກປັກຮັກສາ ສິ່ງແວດລ້ອມໄດ້ເປັນຢ່າງດີອີກດ້ວຍ. ....ມາດຕາເຈັດສິບຫ້າ:ອົງການກວດກາກິດຈະການກະສິກໍາ ມາດຕາເຈັດສິບຫ້າ:ອົງການກວດກາກິດຈະການກະສິກໍາ ໃນຂະແໜງກະສິກໍາແລະປ່າໄມ້ຄຽງຄູ່ກັບອົງການຄຸ້ມ ຄອງກິດຈະການກະສິກໍານັ້ນຍັງມີອົງການກວດກາກິດຈະການ ກະສິກໍາອີກດ້ວຍ. ໃນກໍລະນີທີ່ຈໍາເປັນກໍ່ອາດຈະຈັດຕັ້ງຄະນະກໍາມະການ ສະເພາະຂຶ້ນຊຶ່ງປະກອບດ້ວຍຫຼາຍພາກສ່ວນເພື່ອກວດກາໂຄງ ການແລະກິດຈະການກະສິກໍາໃນບາງບໍລິເວນທີ່ລະເມີດແນວ ທາງນະໂຍບາຍແລະລະບຽບກົດໝາຍ. ....ມາດຕາເຈັດສິບຫົກ:ເນື້ອໃນການກວດກາ ມາດຕາເຈັດສິບຫົກ:ເນື້ອໃນການກວດກາ ການກວດກາກິດຈະການກະສິກໍາມີເນື້ອໃນຕົ້ນຕໍດັ່ງນີ້: -ການປະຕິບັດຕາມແຜນການທີ່ວາງອອກ. -ການປະຕິບັດເປົ້າໝາຍການຜະລິດ. -ປະສິດທິຜົນຂອງການຜະລິດ. -ການປະຕິບັດລະບຽບກົດໝາຍກ່ຽວກັບການຜະລິດ. -ການປະຕິບັດພັນທະກ່ຽວກັບການຜະລິດ. -ການປະຕິບັດມາດຕະການຄວາມປອດໄພໃນການຜະລິດ. -ການປົກປັກຮັກສາສິ່ງແວດລ້ອມ. ....ມາດຕາເຈັດສິບເຈັດ:ວິທີການກວດກາ ມາດຕາເຈັດສິບເຈັດ:ວິທີການກວດກາ ການກວດກາກິດຈະການກະສິກໍາອາດຈະດໍາເນີນດ້ວຍວິ ທີກວດກາຕາມລະບົບປົກກະຕິ,ກວດກາໂດຍແຈ້ງໃຫ້ຮູ້ລ່ວງໜ້າ ຫຼືກວດກາແບບກະທັນຫັນແລ້ວແຕ່ກໍລະນີ. ສໍາລັບການກວດກາທາງດ້ານເຕັກນິກແລະວິຊາສະເພາະ ນັ້ນກະຊວງກະສິກໍາແລະປ່າໄມ້ອາດຈະຈັດຕັ້ງຄະນະກໍາມະການ ກວດກາເຕັກນິກແລະວິຊາສະເພາະຂຶ້ນຊຶ່ງປະກອບດ້ວຍພະນັກ ງານວິຊາການດ້ານເຕັກນິກແລະວິຊາສະເພາະທີ່ກ່ຽວຂ້ອງຊຶ່ງ ລັດຖະມົນຕີວ່າການກະຊວງກະສິກໍາແລະປ່າໄມ້ເປັນຜູ້ແຕ່ງຕັ້ງ. ການກວດກາກິດຈະການກະສິກໍາຕ້ອງປະສານສົມທົບກັບ ພາກສ່ວນທີ່ກ່ຽວຂ້ອງເຊັ່ນຂະແໜງອຸດສາຫະກໍາແລະຫັດຖະກໍາ, ອົງການວິທະຍາສາດ,ເຕັກໂນໂລຊີແລະສິ່ງແວດລ້ອມ,ມະຫາວິ ທະຍາໄລແຫ່ງຊາດແລະອໍານາດການປົກຄອງທ້ອງຖິ່ນ. ..ພາກທີ7ນະໂຍບາຍຕໍ່ຜູ້ມີຜົນງານແລະມາດຕະການຕໍ່ຜູ້ລະເມີດ ...ມາດຕາເຈັດສິບແປດ:ນະໂຍບາຍຕໍ່ຜູ້ມີຜົນງານ ມາດຕາເຈັດສິບແປດ:ນະໂຍບາຍຕໍ່ຜູ້ມີຜົນງານ ບຸກຄົນແລະການຈັດຕັ້ງທີ່ມີຜົນງານດີເດັ່ນໃນການສຶກ ສາຄົ້ນຄວ້າວິທິຍາສາດເຕັກນິກເຂົ້າເຮັດໃຊ້ການຜະລິດກະສິກໍາ, ໃນການຄຸ້ມຄອງ,ຊຸກຍູ້,ສົ່ງເສີມແລະພັດທະນາການຜະລິດກະສິ ກໍາຢ່າງມີປະສິດທິຜົນທັງເປັນຕົວແບບໃຫ້ແກ່ບ້ານ,ເມືອງ, ແຂວງຫຼືທົ່ວປະເທດ,ປົກປັກຮັກສາສິ່ງແວດລ້ອມແລະດໍາເນີນ ກິດຈະການກະສິກໍາຖືກຕ້ອງຕາມລະບຽບກົດໝາຍຂອງສາທາ ລະນະລັດປະຊາທິປະໄຕປະຊາຊົນລາວຈະໄດ້ຮັບການຍ້ອງຍໍ ແລະນະໂຍບາຍຕ່າງໆເຊັ່ນ:ນະໂຍບາຍສິນເຊື່ອ,ຫຼຸດຜ່ອນຫຼືຍົກ ເວັ້ນພາສີ,ອາກອນແລະນະໂຍບາຍອື່ນໆຊຶ່ງລັດຖະບານເປັນຜູ້ ກໍານົດລະອຽດ. ...ມາດຕາເຈັດສິບເກົ້າ:ມາດຕະການຕໍ່ຜູ້ລະເມີດ ມາດຕາເຈັດສິບເກົ້າ:ມາດຕະການຕໍ່ຜູ້ລະເມີດ ຜູ້ລະເມີດກົດໝາຍສະບັບນີ້ຈະຖືກປະຕິບັດມາດຕະການ ດ້ວຍການສຶກສາອົບຮົມ,ການປັບໃໝຫຼືດ້ວຍການລົງໂທດຕາມ ກົດໝາຍ. ...ມາດຕາແປດສິບ:ມາດຕະການສຶກສາອົບຮົມ ມາດຕາແປດສິບ:ມາດຕະການສຶກສາອົບຮົມ ບຸກຄົນຫຼືການຈັດຕັ້ງຫາກໄດ້ລະເມີດກົດໝາຍສະບັບນີ້ ໃນສະຖານເບົາເຊັ່ນ:ບໍ່ລາຍງານຜົນການດໍາເນີນກິດຈະການ ກະສິກໍາຕາມສັນຍາ,ບໍ່ລາຍງານການແຜ່ລະບາດພະຍຸສັດ,ປະ ຕິບັດງານບໍ່ຖືກຕ້ອງຕາມມາດຕະຖານເຕັກນິກແລະການລະ ເມີດໃນສະຖານເບົາອື່ນໆຈະຖືກຕັກເຕືອນແລະສຶກສາອົບຮົມ. ...ມາດຕາແປດສິບເອັດ:ມາດຕະການປັບໃໝ ມາດຕາແປດສິບເອັດ:ມາດຕະການປັບໃໝ ບຸກຄົນຫຼືການຈັດຕັ້ງຫາກໄດ້ລະເມີດກົດໝາຍສະບັບ ນີ້ຈະຖືກປັບໃໝທົບເທົ່າຕາມມູນຄ່າຂອງຄວາມເສຍຫາຍຕົວ ຈິງດ້ວຍການກະທໍາຜິດໃດໜຶ່ງດັ່ງຕໍ່ໄປນີ້: -ດໍາເນີນທຸລະກິດກະສິກໍາໂດຍບໍ່ມີໃບອະນຸຍາດສໍາລັບທຸລະກິດ ທີ່ຕ້ອງໄດ້ຂໍອະນຸຍາດຕາມທີ່ໄດ້ກໍານົດໄວ້ໃນມາດຕາແປດ ຂອງກົດໝາຍວ່າດ້ວຍທຸລະກິດຫຼືບໍ່ຕໍ່ໃບອະນຸຍາດທີ່ໝົດອາຍຸ. -ລາຍງານບໍ່ຖືກຕ້ອງຕາມຄວາມຈິງ. -ບໍ່ປະຕິບັດຕາມມາດຕະການຄວາມປອດໄພທາງດ້ານ ວິຊາການແລະກໍ່ຄວາມເສຍຫາຍໃຫ້ຜູ້ອື່ນ. -ບໍ່ນໍາໃຊ້ມາດຕະການສະກັດກັນຜົນກະທົບຕໍ່ສິ່ງແວດລ້ອມ. -ສ້າງຄວາມເສຍຫາຍໃຫ້ແກ່ການຜະລິດທີ່ເກີມມາຈາກ ຄວາມຜິດພາດຂອງຕົນເຊັ່ນ:ເຮັດໃຫ້ດິນກະສິກໍາເສື່ອມຄຸນນະພາບ, ບໍ່ສະກັດກັ້ນການແຜ່ຂະຫຍາຍພະຍາດພືດຫຼືພະຍາດສັດ,ສ້າງ ຄວາມເສຍຫາຍໃຫ້ແກ່ການຜະລິດຂອງຜູ້ອື່ນ,ລະບົບນໍ້າຊົນລະ ປະທານ,ຫ້ວຍ,ຮ່ອງ,ຄອງ,ບຶງແລະອື່ນໆ. -ບໍ່ໃຫ້ຄວາມຮ່ວມມືແກ່ເຈົ້າໜ້າທີ່ຄຸ້ມຄອງແລະກວດ ກາກິດຈະການກະສິກໍາຫຼືບໍ່ປະຕິບັດຕາມສັນຍາເຮັດການຜະລິດ ກະສິກໍາ. ...ມາດຕາແປດສິບສອງ:ມາດຕະການທາງອາຍາ ມາດຕາແປດສິບສອງ:ມາດຕະການທາງອາຍາ ບຸກຄົນຜູ້ໃດຫາກໄດ້ລະເມີດກົດໝາຍສະບັບນີ້ຊຶ່ງເປັນ ການກະທໍາຜິດທາງອາຍາເຊັ່ນ:ການປອມແປງໃບອະນຸຍາດ ດໍາເນີນກິດຈະການກະສິກໍາ,ສວຍໃຊ້ໜ້າທີ່ຕໍາແໜ່ງເພື່ອຫາ ຜົນປະໂຫຍດສ່ວນຕົວ,ບໍ່ປະຕິບັດຕາມມາດຕະການຄວາມປອດ ໄພຊຶ່ງພາໃຫ້ມີຄົນເສຍຊີວິດ,ເສຍສຸຂະພາບຫຼືພາໃຫ້ເກີດມີ ຄວາມເສຍຫາຍຕໍ່ຊັບສິນຂອງລັດ,ຂອງລວມໝູ່ຫຼືຂອງປະຊາ ຊົນກໍ່ຈະຖືກລົງໂທດຕາມກົດໝາຍອາຍາ. ...ມາດຕາແປດສິບສາມ:ມາດຕະການໂທດເພີ່ມ ມາດຕາແປດສິບສາມ:ມາດຕະການໂທດເພີ່ມ ນອກຈາກໂທດທີ່ໄດ້ກໍານົດໄວ້ໃນມາດຕາແປດສິບເອັັດ ແລະແປດສິບສອງເທິງນີ້ແລ້ວຜູ້ລະເມີດທີ່ໄດ້ກໍ່ຄວາມເສຍຫາຍ ຢ່າງຮ້ອາຍແຮງຕໍ່ຊັບສິນຂອງລັດ,ສິ່ງແວດລ້ອມສັງຄົມຫຼືທໍາມະ ຊາດຈະຖືກປະຕິບັດມາດຕະການໂທດເພີ່ມອີກເຊັ່ນ:ໂຈະກິດກະ ການກະສິກໍາ,ຖອນໃບອະນຸຍາດ,ຮິບພາຫະນະທີ່ນໍາໃຊ້ເຂົ້າໃນ ການກະທໍາຜິດນັ້ນ. ..ພາກທີ8ບົດບັນຢັດສຸດທ້າຍ ...ມາດຕາແປດສິບສີ່:ການຈັດຕັ້ງປະຕິບັດ ມາດຕາແປດສິບສີ່:ການຈັດຕັ້ງປະຕິບັດ ມອບໃຫ້ລັດຖະບານແຫ່ງສາທາລະນະລັດປະຊາທິປະໄຕ ປະຊາຊົນລາວເປັນຜູ້ຈັດຕັ້ງປະຕິບັດກົດໝາຍສະບັບນີ້. ...ມາດຕາແປດສິບຫ້າ:ຜົນສັກສິດ ມາດຕາແປດສິບຫ້າ:ຜົນສັກສິດ ກົດໝາຍສະບັບນີ້ມີຜົນສັກສິດນັບແຕ່ມື້ປະທານປະເທດ ແຫ່ງສາທາລະນະລັດປະຊາທິປະໄຕປະຊາຊົນລາວອອກລັດຖະ ດໍາລັດປະກາດໃຊ້ເປັນຕົ້ນໄປ. ບັນດາຂໍ້ກໍານົດແລະບົດບັນຢັດທີ່ຂັດກັບກົດໝາຍສະບັບ ນີ້ລ້ວນແຕ່ຖືກຍົກເລີກ. ວຽງຈັນ,ວັນທີສິບເດືອນຕຸລາປີພັນເກົ້າຮ້ອຍເກົ້າສິບແປດ.